cyanic-selkie/wikianc huggingface dataset:
വിമോചനദൈവശാസ്ത്രം
വത്തിക്കാന്റെ കീഴിലുള്ള വിശ്വാസതിരുസംഘം മാർക്സിസ്റ്റ് സിദ്ധാന്തങ്ങളോടുള്ള അമിതാശ്രയത്തിന്റെ പേരിൽ 1984-ലും 1986-ലും വിമർശിച്ചതോടെ വിമോചനദൈവശാസ്ത്രത്തിന്റെ സ്വാധീനം ക്ഷയിക്കാൻ തുടങ്ങി. സാമൂഹികവും സ്ഥാപനവൽക്കൃതവുമായ തിന്മയുടെ വിമർശനത്തിൽ ശ്രദ്ധകേന്ദ്രീകരിച്ച് വൈയക്തികമായ പാപങ്ങളെ നിസ്സാരവൽക്കരിച്ചതിനും, ലത്തീൻ അമേരിക്കയിലെ കത്തോലിക്കാ സഭയുടെ അധികാരശ്രേണിയെ തദ്ദേശീയജനതയെ ചൂഷണം ചെയ്യുന്ന സ്ഥാപിതതാല്പര്യങ്ങളുടെ ഭാഗമായി ചിത്രീകരിച്ചതിനും വത്തിക്കാൻ ഈ പ്രസ്ഥാനത്തെ  കുറ്റപ്പെടുത്തി.
അവലംബം
വർഗ്ഗം:ക്രൈസ്തവം വർഗ്ഗം:തത്ത്വശാസ്ത്രം വർഗ്ഗം:മാർക്സിസം
ഇറ്റാലിയൻ റാക്കോകോ ആർട്ട്
ചരിത്രവും പശ്ചാത്തലവും
ഫ്രാൻസ് ഈ പ്രത്യേക ശൈലിയുടെ സ്ഥാപക രാഷ്ട്രമായതുമുതൽ ഇറ്റാലിയൻ റാക്കോകോ പ്രധാനമായും പ്രചോദനം ഉൾക്കൊണ്ടത് റോക്കൈയിലോ അഥവാ ഫ്രഞ്ച് റാക്കോകോയിലോ നിന്നായിരുന്നു. ഇറ്റാലിയൻ റാക്കോകോയുടെ ശൈലികൾ ഫ്രാൻസിന്റെ രീതികളോട് വളരെ സാമ്യമുള്ളതായിരുന്നു. ഇറ്റാലിയൻ ബറോക്ക് കലയെ അപേക്ഷിച്ച് ഇറ്റലിയിലെ ശൈലി സാധാരണയായി ലഘുവും കൂടുതൽ സൗന്ദര്യമുള്ളതുമായിരുന്നു. ഇത് പിന്നീട് സെറ്റെസെന്റോയുടെ കൂടുതൽ പ്രചാരമുള്ള കലാരൂപമായി മാറി.
വെനീസ്, ജെനോവ, റോം എന്നിവയായിരുന്നു ഇറ്റലിയിലെ റോക്കോകോയുടെ പ്രധാന കലാകേന്ദ്രങ്ങൾ. മിക്ക ഇറ്റാലിയൻ റൊകോകോ കലാകാരന്മാർ വെനീസിൽ നിന്നുള്ള കനാലെറ്റോ, ടീപോളോ, ഗാർഡീ, പിയാസെട്ട, ബെല്ലൊട്ടോ തുടങ്ങിയ കലാകാരന്മാരും കൂടാതെ റോം, ജെനോവ, തുടങ്ങിയ സ്ഥലങ്ങളിൽ നിന്നുള്ള പിറനേസി, പാനിനി പോലുള്ള കലാകാരന്മാരും ആയിരുന്നു. കാസ്റ്റിഗ്ലിയോൺ, അലസ്സാൻഡ്രോ മാഗ്നാസ്കോ പോലുള്ള കലാകാരന്മാർ റോക്കോകോയുടെ കലാരൂപം ജെനോവയിലേക്ക് കൊണ്ടുവന്നു. കൂടാതെ നെപ്പോളിറ്റൻ റോക്കോകോ പ്രധാനമായും പ്രകൃതി ദൃശ്യങ്ങളുടെയും പ്രകൃതിദത്ത വിഷയങ്ങളും അടിസ്ഥാനമാക്കിയുള്ളതായിരുന്നു. കനാലെറ്റോയും ടൈപോളോയും ആ സമയത്തെ പ്രബലരായ ചിത്രകാരന്മാരായിരുന്നു. കൂടാതെ, അവർ അനേകം ചുവർച്ചിത്രങ്ങളും നഗരപ്രാന്തങ്ങളുടെയും ചിത്രങ്ങൾ നിർമ്മിച്ചു. (പ്രത്യേകിച്ച് കനാലെറ്റോ).
മരയ്ക്കാർ സൈന്യം
1500 -1600 കാലയളവിൽ പോർച്ചുഗീസ് അധിനിവേശത്തിനെതിരെ പോരാട്ടം നടത്തിയ മാപ്പിള നാവിക പോരാളികളുടെ കൂട്ടമാണ് മരയ്ക്കാർ യോദ്ധാക്കൾ. പതിനാറാം നൂറ്റാണ്ടിലെ പ്രബല രാജ്യമായിരുന്ന കോഴിക്കോട് രാജ്യത്തിൻറെ നാവിക പോരാട്ട വിഭാഗമാണ് മരയ്ക്കാർ സേന. കൊച്ചിയിലെ മുസ്ലിം നേതാക്കളും, വ്യാപാര പ്രമുഖരുമായ മമ്മാലി മരയ്ക്കാർ, ഇബ്രാഹിം മരയ്ക്കാർ തുടങ്ങിയവരുൾപ്പെട്ട മരയ്ക്കാർ നേതൃത്വം പോർച്ചുഗീസ് വിരുദ്ധ പടയോട്ടത്തിനു തങ്ങളുടെ കപ്പൽ പട വ്യൂഹത്തെ സാമൂതിരിക്ക് വാഗ്ദാനം ചെയ്യുന്നതോടെയാണ് മരയ്ക്കാർ സേന കോഴിക്കോട് രാജ്യ നാവിക സേനയായി രൂപാന്തരം പ്രാപിക്കുന്നത്. രാജാവ് സാമൂതിരിയാണ് അന്ത്യ വാക്കെങ്കിലും സ്വതന്ത്ര്യ ചുമതലയുള്ള ഒരു സേനാ വ്യൂഹമായിരുന്നു ഇവർ.
ഇറ്റാലിയൻ റാക്കോകോ ആർട്ട്
ചിത്രകാരന്മാരുടെ പട്ടിക
ഇറ്റാലിയൻ റോകോക് ചിത്രകാരന്മാരുടെ ഒരു പട്ടിക: സിരിയോ ആന്റോണിയ ആഫ്രിക്ക, ജാകോപോ അമിഗോണി , മാർസെല്ലോ ബക്സിയ്രല്ലി , ആന്റോണിയോ ബാലസ്ട്ര , ഫ്രാൻസെസ്കോ ബംബോക്കി , പോംപോ ബേറ്റോണി , ആന്റോണിയോ ബെല്ലൂക്കി , ബെർണാർഡോ ബെല്ലോടെട്ടോ , ജിയോവാനി ആന്റിയോയോ കനാലിൽ , അല്ലെങ്കിൽ കാർലോ ഇന്നൊസെൻസോ കാർലോനി, ആന്ദ്രേ കാസലി , പിയാനോ ലിയോണി , ജിയോവാനി ബട്ടിസ്റ്റ ലുസിരി , അലസ്സാണ്ട്രോ മാഗ്നാസ്കോ , ജൊവാന്നി ബാറ്റിസ്റ്റ ലുസിരി , പ്ലെസിഡോ കോസ്റ്റാൻസി , ഗിയോവന്നി അന്റോണിയോ കുക്ക് , കാർലോ എയ്ഞ്ചലോ ദാൽ വെർമെ , ആന്റോണിയോ ഡി ഗിർജിയർ , സ്റ്റീഫാനോ ഫാബ്ബ്രീനി , ഫ്രെഡറിക്കോ ഫെരാരി , ഫ്രാൻസെസ്കോ ഫൊൻടെബാസോ , ഫ്രിയൻസ്കോ ലിയാൻ , പിയർ ലിയോൺ ഗേഹിസി , കോറാഡോ ഗിയാക്വിന്റോ , ഇഗ്നാസിയോ ഹുഗ്ഫോർഡ് , ജിയോവാനി ബൈറ്റീസ്റ്റ പിയേജിനി , ജിയോവാനി ബാട്ടിസ്റ്റ പിയാസെറ്റ , ആന്റോണിയോ പില്ലോറി , ജിയോവാനി ബട്ടിസ്റ്റ പിറ്റോണി , ജിയോവാനി പോളോ പാനിനി , ഫെർഡിനാൻഡോ പോറ , മൈക്കൽ റോക്ക , പിറ്റെറോ ആന്റിയോയോ റോട്ടാരി , ജിയോവാനി സ്കോജിയോ , ജിയോവാനി ബാട്ടിസ്റ്റ ടൈപോളോ , ജിയോവാനി ഡൊമിനിക്കോ ടൈപോളോ , സ്റ്റെഫാനൊ ടോറെല്ലി , ഫ്രാൻസെസ്കോ സുക്കോറെല്ലി , ഫ്രാൻസെസ്കോ സുഗ്നോ.
മരയ്ക്കാർ സൈന്യം
ചരിത്രം
പതിനാറാം നൂറ്റാണ്ടിലെ ലോക നാവിക ശക്തിയായിരുന്ന പോർച്ചുഗീസ് സാമ്രാജത്വത്തെ  ഒരു നൂറ്റാണ്ട് കാലത്തോളം നിലം പരിശാക്കി വിറപ്പിച്ചു നിർത്തിയ പ്രതിരോധ വ്യൂഹം  എന്ന നിലയിലാണ് മരയ്ക്കാർ സൈന്യം ചരിത്രത്തിൽ പ്രസക്തമാകുന്നത്. പകൽ പോരാളികളും രാത്രി സന്യാസികളുമെന്ന അറേബ്യൻ ചൊല്ല് പോലെ വിശ്വപോരാളികളായി വിളങ്ങുമ്പോൾ തന്നെ കാദിരി ആചാര്യ മാർഗ്ഗം സ്വീകരിച്ചു സൂഫി ആധ്യാത്മികതയിലും പ്രശോഭിച്ചിരുന്ന മത ഭക്തരായിരുന്നു ഇവർ.
ഇറ്റാലിയൻ റാക്കോകോ ആർട്ട്
അവലംബം
വർഗ്ഗം:ഇറ്റാലിയൻ കലകൾ വർഗ്ഗം:റോക്കോകോ ആർട്ട്
മരയ്ക്കാർ സൈന്യം
ചരിത്രം
ഇരുനൂറു മുതൽ മുന്നൂറ്റിഅമ്പതോളം എണ്ണം വരുന്ന കോഴിക്കോട് നിർമ്മിത ചെറുതോണികളും, ഓടങ്ങളും, പാമ്പൻ വഞ്ചികൾ, സംബുകാസ്, ചതുരി, കെട്ടുവള്ളം, പടവുകൾ മുതൽ പീരങ്കികൾ ഘടിപ്പിച്ച കൂറ്റൻ ഈജിപ്ഷ്യൻ പായ്മരക്കപ്പലുകളും അടങ്ങുന്നതായിരുന്നു സുവർണ്ണകാലത്തെ മരയ്ക്കാർ സേനയുടെ കപ്പൽവ്യൂഹം. തുഴച്ചിൽ ,കപ്പിത്താന്മാർ, ആക്രമണ വിഭാഗം ,പ്രത്യാക്രമണ വിഭാഗം ,ഗറില്ലാ സംഘം എന്നിവയൊക്കെ അടങ്ങിയതായിരുന്നു ഇവ.അത്യാധുനിക നാവിക സന്നാഹങ്ങളും ആയുധങ്ങളും ഉപയോഗിച്ചിരുന്ന പോർച്ചുഗീസ് നാവിക ശക്തി- വാളും, കുന്തവും പരിചയും, പായ് വഞ്ചികളുമായി ചലിച്ചിരുന്ന മലബാർ നാവികർക്ക് വിസ്മയമായിരുന്നു. ഓട്ടമൻ അമ്പും വില്ലും, അറേബ്യൻ കുന്തങ്ങൾ  ഹിന്ദ്  വാളുകൾ,  മഞ്ചനീക്കുകൾ  എന്നീ ആയുധങ്ങൾ ഉപയോഗിച്ച് ആദ്യകാലത്ത് പോരാട്ടം നടത്തിയിരുന്ന ഈ പോരാളികൾ പെട്ടെന്ന് തന്നെ  പീരങ്കികളും, തുർക്കി തോക്കുകളും ഉപയോഗിച്ച് യുദ്ധം നയിക്കാൻ പ്രാപ്തിയുള്ളവരായി മാറി. പോർച്ചുഗീസ് നാവിക ശക്തിയോട് കിടപിടിക്കുന്ന രീതിയിലേക്കുള്ള ഇവരുടെ പരാവർത്തനം ചരിത്ര വിസ്മയമായി നിലകൊള്ളുന്നു. കച്ച് തീരം തൊട്ട് കൊങ്കൺ, മലബാർ, കോറമാണ്ഡൽ തീരങ്ങളും തങ്ങളുടെ നിയന്ത്രണത്തിലേക്ക് കൊണ്ട് വരാൻ പലപ്പോഴും ഇവർക്കായിരുന്നു
ഈജിപ്ഷ്യൻ - തുർക്കി സൈനികരോടൊപ്പം തോളോട് തോൾ ചേർന്ന് പോരാട്ടം നടത്തിയ മരയ്ക്കാർ സേന കോഴിക്കോട് രാജ്യത്തിൻറെ നാവിക സൈന്യം എന്നതിലുപരിയായി അന്താരാഷ്ട്ര പോരാട്ട സംഘമായാണ് വിശേഷിക്കപ്പെടുന്നത്. ഓട്ടോമൻ സുൽത്താനേറ്റ്, മിസ്ർ സുൽത്താനെറ്റ്, മലാക്ക രാജവംശം, മാലി, ഗുജറാത്ത് സുൽത്താനേറ്റ്, ബിജാപൂർ സുൽത്താനേറ്റ് എന്നിവർക്കൊപ്പം പോർച്ചുഗീസിനെതിരായ പോരാട്ട തിരമാലകളിൽ സഞ്ചരിച്ചിരുന്നവരായിരുന്നു ഈ പോരാളികൂട്ടം. മഥുര, ഉള്ളാൾ , സിലോൺ തുടങ്ങിയ അന്നത്തെ തീരരാജ്യങ്ങൾ പോർച്ചുഗീസ് അധിനിവേശത്തിനെതിരെ സഹായമാവശ്യപ്പെട്ടിരുന്നത് മരയ്ക്കാർ സേനയോടായിരുന്നു. അറബി കടൽ, ഇന്ത്യൻ മഹാസമുദ്രം, ചെങ്കടൽ ഹോർമൂസ് എന്നിവിടങ്ങളിലെല്ലാം പോർച്ചുഗീസ് സൈന്യത്തിനെതിരെ യുദ്ധങ്ങൾ നയിക്കാൻ മരയ്ക്കാർ സേനക്കായിരുന്നു. ഇവയൊക്കെയും മരയ്ക്കാർ സൈന്യത്തിൻറെ രാജ്യാതിർത്തികൾ ഭേദിച്ച കരുത്തും വീര്യവും വിളിച്ചോതുന്നു. ഇന്ത്യൻ നേവി സിലബസ്സിൽ മരയ്ക്കാർ സൈനിക തന്ത്രങ്ങൾ സുപ്രധാന സ്ഥാനം വഹിക്കുമ്പോൾ പോർ പറവകൾ എന്ന ഇവരുടെ ഗറില്ലാ വിഭാഗം ലോക നാവിക പഠിതാക്കളുടെയും പഠനവിഷയമായി മാറുന്നത് കാലം ബേധിച്ച പ്രശസ്തി വെളിവാക്കുന്നു.
പുറത്തേക്കുള്ള കണ്ണികൾ
വർഗ്ഗം:പോർച്ചുഗീസ് ഇന്ത്യ വർഗ്ഗം:സ്വാതന്ത്ര്യത്തിനുവേണ്ടിയുള്ള യുദ്ധങ്ങൾ വർഗ്ഗം:സാമൂതിരി രാജാക്കന്മാർ
വിൻസെന്റ്
ഒരു മലയാളചലച്ചിത്രനടനാണ് വിൻസെന്റ് (English: Vincent). 1970-കളിലെ പ്രമുഖ നായകനടൻമാരിൽ ഒരാളായിരുന്ന അദ്ദേഹം 80-കളിലും ചലച്ചിത്രരംഗത്ത് ഉണ്ടായിരുന്നു. 200-ലേറെ മലയാളചലച്ചിത്രങ്ങളിൽ നായകനായും സഹനടനായും അഭിനയിച്ചിട്ടുണ്ട്. ആ കാലഘട്ടത്തിലെ കാല്പനിക നായകനായും സാഹസിക നായകനായും വിൻസെന്റ് അറിയപ്പെട്ടിരുന്നു.
ജീവിതരേഖ
ജനനം 1948 നവംബർ 15. പത്താം ക്ലാസ് വിദ്യാഭ്യാസത്തിന് ശേഷം എറണാകുളത്തെ മെറ്റൽ ഹൗസിൽ ജോലിക്കു ചേർന്നു. വളരെ താമസിയാതെ പണിമുടക്കിന്റെ പേരിൽ സ്ഥാപനത്തിൽ നിന്ന് പുറത്താക്കപ്പെട്ടു. മറ്റൊരു ജോലി തേടി മദ്രാസിലെത്തിയ അദ്ദേഹം ഒരു നക്ഷത്ര ഹോട്ടലിലെ മ്യൂസിക്‌ ബാന്റിനൊപ്പം കുറച്ചുനാൾ പ്രവർത്തിച്ചു. സ്കൂൾ യുവജനോൽസവ വേദികളിലെ കലാപരിപാടികളിലെ പരിചയം ഒഴിച്ചു നിർത്തിയാൽ അഭിനയത്തിൽ പ്രത്യേക പരിശീലനമൊന്നും നേടാതെയാണ്‌ ചലച്ചിത്രനടനാകുന്നത്. നാടകത്തിൽ നിന്നോ ഡ്രാമ സ്കൂളിൽ നിന്നോ ഫിലിം ഇന്സ്ടിറ്റ്യൂട്ടിൽ നിന്നോ സിനിമയിൽ വന്നവരായിരുന്നു അന്നത്തെ നായകനടന്മാരിൽ പ്രധാനികൾ. മ്യൂസിക്‌ ബാന്റിലെ സഹകരണം ഉപേക്ഷിച്ചു വിൻസന്റ് മദ്രാസിൽ തന്നെ ഒരു ഓട്ടോമൊബൈൽ വർക്ക് ഷോപ്പിൽ ജോലിയിൽ പ്രവേശിച്ചു. വർക്ക് ഷോപ്പിനു സമീപം താമസിച്ചിരുന്ന നടി ജയഭാരതിയുടെ കുടുംബവുമായുള്ള സൗഹൃദമാണ് അദ്ദേഹത്തിനു ചലച്ചിത്രരംഗത്തേക്കുള്ള വഴിതെളിച്ചത്.
1969-ൽ തന്റെ കൗമാരഘട്ടത്തിന്റെ അവസാന കാലത്തു ചലച്ചിത്രനടനായി. ശശികുമാർ സംവിധാനം ചെയ്ത 'റസ്റ്റ് ഹൗസ്' എന്ന ചിത്രത്തിലെ ഒരു ചെറിയ വേഷം ചെയ്തു തുടങ്ങിയ അദ്ദേഹം തുടർന്ന് 1979 വരെ നായകനായും സഹനടനായും വില്ലനായും മലയാളചലച്ചിത്ര രംഗത്തു സജീവമായിരുന്നു. 1970-ൽ റിലീസ് ചെയ്ത 'മധുവിധു' എന്ന ചിത്രത്തിലെ ഇരട്ടവേഷങ്ങളും 'സ്വപ്നങ്ങളി'ലെ നായകവേഷവും അദ്ദേഹത്തെ താരപദവിയിലേക്കുയർത്തി. അക്കാലത്തെ റൊമാന്റിക്‌-ആക്ഷൻ ഹീറോയായിരുന്ന വിൻസന്റ് 'കോളിനോസ് പുഞ്ചിരി' യുള്ള നടൻ എന്നറിയപ്പെട്ടിരുന്നു. (Kolynos Thoothpaste-ന്റെ പരസ്യത്തിലെപ്പോലെ മനോഹരമായ പുഞ്ചിരിയായിരുന്നു അതിനു കാരണം). ജയനു മുൻപ് ഡ്യൂപ്പ് ഇല്ലാതെ സംഘട്ടന രംഗങ്ങളിൽ അഭിനയിച്ചിരുന്ന നായകനടൻ കൂടിയാണ് വിൻസന്റ്. അതിനാൽ മലയാളത്തിന്റെ 'ജയിംസ്‌ ബോണ്ട്‌' എന്നും അക്കാലത്തെ ചലച്ചിത്ര ലേഖനങ്ങളിൽ വിൻസന്റിനെക്കുറിച്ചു പരാമർശിച്ചിരുന്നു. 'ചന്ദനച്ചോല' യിലെ സാഹസിക രംഗങ്ങൾ ചിത്രീകരിക്കുന്നതിനിടയിൽ അദ്ദേഹത്തിന് അപകടം പിണഞ്ഞതു വാർത്തയായിരുന്നു. പ്രേം നസീർ, ഉമ്മർ എന്നിവരോടൊപ്പം മൂന്നു നായകന്മാരിൽ ഒരാളായി അഭിനയിച്ച 'കനൽക്കട്ടകൾ' എന്ന ചിത്രത്തിൽ വിൻസന്റ് കാട്ടുവള്ളിയിൽ തൂങ്ങിവരുന്ന സംഘട്ടന രംഗങ്ങളും ഗാനരംഗങ്ങളും അതിസാഹസികമായാണ് ചിത്രീകരിച്ചത്. ഇന്നത്തേപ്പോലെ സാങ്കേതിക സഹായങ്ങൾ അധികം ലഭ്യമായ കാലമല്ലായിരുന്നു.
സിനിമയിൽ അവസരങ്ങൾ കുറഞ്ഞപ്പോൾ (1980 മുതൽ 1991 വരെ) മദ്രാസ്സിൽ റിയൽ എസ്റ്റേറ്റ്‌ ബിസിനസിലേക്കു ശ്രദ്ധ കേന്ദ്രീകരിച്ചു. എങ്കിലും 1991-ൽ അകാലത്തിൽ മരണമടയുന്നതുവരെ ചെറു വേഷങ്ങളിൽ ഓരോ വർഷവും സാന്നിധ്യം അറിയിച്ചിരുന്നു. ഈ കാലയളവിൽ പ്രാധാന്യം കുറഞ്ഞ വേഷങ്ങളും വില്ലൻ വേഷങ്ങളും അദ്ദേഹം ചെയ്തു. അതിൽ കൂടുതലും ഐ. വി. ശശി ചിത്രങ്ങൾ ആയിരുന്നു. ചില ചിത്രങ്ങളുടെ നിർമ്മാണ സഹകാരിയായും ഈ കാലഘട്ടത്തിൽ പ്രവർത്തിച്ചു. ഇരുന്നൂറിലധികം ചിത്രങ്ങളിൽ അഭിനയിച്ചിട്ടുണ്ട്.
ഐ. വി. ശശി സംവിധാനം ചെയ്ത 'അംഗീകാരം', ഹരിഹരൻ സംവിധാനം ചെയ്ത 'സംഗമം' എന്നീ ചിത്രങ്ങളിലെ വേഷങ്ങൾ 1977-ലെ സംസ്ഥാന അവാർഡ്‌ കമ്മിറ്റി അവസാന റൗണ്ട് വരെ നല്ല നടനുള്ള അവാർഡിനായി പരിഗണിച്ചിരുന്നു.
രാത്രിവണ്ടി, ടാക്സി കാർ, പഞ്ചവടി, പത്മവ്യൂഹം, കാട്, പെൺപട, കുട്ടിച്ചാത്തൻ, ചന്ദനച്ചോല, ക്രിമിനൽസ്, യുദ്ധഭൂമി, പെൺപുലി, പട്ടാളം ജാനകി, ആനയും അമ്പാരിയും, പോക്കറ്റടിക്കാരി, ആനക്കളരി, സൂത്രക്കാരി, കനൽക്കട്ടകൾ, ടൈഗർ സലിം, പുത്തരിയങ്കം, ആൾമാറാട്ടം, ബ്ലാക്ക്‌ ബെൽറ്റ്‌, അടിയ്ക്ക് അടി തുടങ്ങിയവ വിൻസന്റ് നായകനായി അഭിനയിച്ചു ഹിറ്റ് ആയ ആക്ഷൻ ചിത്രങ്ങളാണ്.
അച്ഛനും ബാപ്പയും, മനുഷ്യപുത്രൻ, പൂന്തേനരുവി, കൊച്ചനിയത്തി, ആരാധിക, കാലചക്രം, സതി, അഴകുള്ള സെലീന, അച്ചാണി, കവിത, കേണലും കളക്ടറും, പല്ലവി, വേഴാമ്പൽ, അനുഭവം, അഭിനന്ദനം, അയൽക്കാരി, അംഗീകാരം, അന്തർദ്ദാഹം, സിന്ദൂരം,പ്രിയംവദ, പ്രവാഹം, അനുഗ്രഹം, രാജപരമ്പര, മനസ്സൊരു മയിൽ, ഭാര്യാവിജയം, വരദക്ഷിണ, അവൾ വിശ്വസ്തയായിരുന്നു, സംഗമം, താലപ്പൊലി, സ്നേഹത്തിന്റെ മുഖങ്ങൾ, ജലതരംഗം, സ്വർഗദേവത, സ്നേഹം ഒരു പ്രവാഹം, ഇനിയും കാണാം തുടങ്ങിയ കുടുംബ ചിത്രങ്ങളിലെ കഥാപാത്രങ്ങളിലും അദ്ദേഹം തിളങ്ങി.
പ്രേം നസീർ തന്റെ പ്രതാപകാലത്തു ചെയ്ത ഒരേയൊരു പ്രതിനായക വേഷം 'അഴകുള്ള സെലീന'യിലേതാണ്. ആ ചിത്രത്തിലെ നായകവേഷം വിൻസന്റിനായിരുന്നു. മുട്ടത്തു വർക്കിയുടെ കഥയ്ക്കു തോപ്പിൽ ഭാസി തിരക്കഥയൊരുക്കി കെ. എസ്. സേതുമാധവൻ സംവിധാനം ചെയ്ത ചിത്രം അക്കാലത്തു (1973) വമ്പൻ ഹിറ്റ് ആയിരുന്നു.
സത്യൻ നായകനായി അഭിനയിച്ച ഭീകര നിമിഷങ്ങൾ, കരകാണാക്കടൽ, മൂന്നുപൂക്കൾ എന്നീ ചിത്രങ്ങളിൽ വിൻസന്റ് സഹനടനായിരുന്നു. മൂന്നുപൂക്കളിൽ പ്രേം നസീറും മധുവും സത്യനൊപ്പം നായകന്മാരായിരുന്നു. അക്കാലത്തെ നായകനടന്മാർ ഒന്നിച്ചഭിനയിക്കുന്നതിൽ വിമുഖത കാട്ടിയിരുന്നില്ല. കഥാപാത്രത്തിന്റെ വലിപ്പച്ചെറുപ്പവും വലിയ പ്രശ്നം ആയിരുന്നില്ല. നായകനായി അഭിനയിച്ചിരുന്ന കാലത്താണ് 'ജീസസ്' എന്ന ചിത്രത്തിൽ ക്രിസ്തുവിന്റെ ശിഷ്യനായ യോഹന്നാനെ വിൻസന്റ് അവതരിപ്പിച്ചത്.
പ്രേം നസീർ - വിൻസന്റ് നായകകൂട്ടുകെട്ടിൽ നിരവധി ഹിറ്റ് ചിത്രങ്ങൾ പിറവിയെടുത്തു. പ്രേം നസീറിന്റെ അനുജനായും സുഹൃത്തായും അക്കാലത്തെ ചിത്രങ്ങളിൽ പ്രേക്ഷകർ കൂടുതൽ കാണാൻ ആഗ്രഹിച്ചത് വിൻസന്റിനെയാണ്. അച്ചാണി, പഞ്ചവടി, അനുഗ്രഹം, പ്രവാഹം, പത്മവ്യൂഹം, ഇനിയും കാണാം തുടങ്ങിയവ ഉദാഹരണങ്ങളാണ്. മധു - വിൻസന്റ്, ഉമ്മർ - വിൻസന്റ് കൂട്ടുകെട്ടുകളിലും ഏതാനും നല്ല ചിത്രങ്ങളുണ്ടായി. വിൻസന്റ് - രാഘവൻ, വിൻസന്റ് - സുധീർ, വിൻസന്റ് - സോമൻ, വിൻസന്റ് - സുകുമാരൻ, വിൻസന്റ് - രവികുമാർ, വിൻസന്റ് - രവിമേനോൻ, വിൻസന്റ് - ജോസ്, വിൻസന്റ് - സത്താർ എന്നിങ്ങനെയുള്ള നായകകൂട്ടുകെട്ടുകളിലും നിരവധി വിജയ ചിത്രങ്ങൾ പിറവിയെടുത്തു.
വിൻസന്റിനൊപ്പം നായികയായി ഏറ്റവും കൂടുതൽ അഭിനയിച്ചതു ജയഭാരതിയാണ്. അതിൽ കൂടുതൽ ചിത്രങ്ങളും വലിയ വിജയം നേടിയവയുമായിരുന്നു. ഇന്ത്യയിലെ എക്കാലത്തെയും സൂപ്പർ നായികമാരിൽ മുൻ നിരയിലുള്ള ശ്രീദേവി ആദ്യമായി നായികയായി അഭിനയിച്ചത് വിൻസന്റിനോടൊപ്പമാണ്. ഐ. വി. ശശി സംവിധാനം ചെയ്ത 'ആലിംഗന'ത്തിൽ. ശ്രീവിദ്യ, റാണി ചന്ദ്ര, വിധുബാല, റീന, ശോഭന, സുമിത്ര, സാധന, രേണുക, വിജയലളിത, രാജകോകില, കനകദുർഗ, പ്രമീള, ഉണ്ണിമേരി, സീമ, ശുഭ തുടങ്ങിയ നായികനടിമാർക്കൊപ്പവും നിരവധി ചിത്രങ്ങളിൽ വിൻസന്റ് തിരശ്ശീലയിലെ നായകനായി പാടിത്തകർത്തു.
പ്രേം നസീർ കഴിഞ്ഞാൽ ഗാനരംഗങ്ങളിൽ പ്രേക്ഷകർ ഇരുകയ്യും നീട്ടി സ്വീകരിച്ചിരുന്ന നായകൻ വിൻസന്റ് ആയിരുന്നു. സത്യൻ അന്തിക്കാട്‌ രചിച്ച ഗാനങ്ങളിൽ ഏറ്റവും പ്രശസ്തമായ "ഒരു നിമിഷം തരൂ നിന്നിലലിയാൻ...", അപ്പൻ തച്ചേത്ത് എന്ന ഗാനരചയിതാവ് ഓർമ്മിക്കപ്പെടുന്ന "ദേവീ നിൻ ചിരിയിൽ...", എന്നീ ഗാനങ്ങൾ തിരശ്ശീലയിൽ വിൻസന്റ് അവതരിപ്പിച്ചതിൽ ഉൾപ്പെടുന്നു. "ആദ്യസമാഗമ ലജ്ജയിലാതിരാ താരകം...", "ഇലഞ്ഞിപ്പൂമണമൊഴുകി വരുന്നു...", "എന്തിനെന്നെ വിളിച്ചു നീ വീണ്ടും...", "പുഷ്പതല്പത്തിൽ നീ വീണുറങ്ങി...", "വാകപ്പൂമരം ചൂടും വാരിളം പൂങ്കുലക്കുള്ളിൽ..." എന്നിവയും ഓർമിക്കപ്പെടുന്ന മികച്ച ഗാനരംഗങ്ങളിൽപ്പെടുന്നു.
ജോഷി സംവിധാനം ചെയ്ത ആദ്യചിത്രമായ ടൈഗർ സലീമിലെ നായകനായിരുന്നു വിൻസന്റ്. പിൽക്കാലത്തു ജോഷി ഹിറ്റ് മേക്കറാവുകയും വിൻസന്റിന് അവസരങ്ങൾ കുറയുകയും ചെയ്തപ്പോൾ ജോഷിയുടെ ചിത്രങ്ങളിൽ ഒരു ചെറിയ വേഷത്തിലെങ്കിലും വിന്സന്റിന്റെ സാന്നിധ്യമില്ലായിരുന്നു എന്നതു ഖേദകരമാണ്. പക്ഷേ ഐ. വി. ശശി തന്റെ പിൽക്കാല ചിത്രങ്ങളിൽ മുൻകാല നായകനെ സഹകരിപ്പിച്ചിരുന്നു. ശശിയുടെ ആദ്യ ചിത്രമായ ഉത്സവത്തിൽ ഉമ്മർ, രാഘവൻ എന്നിവരോടൊപ്പം മൂന്നു നായകന്മാരിൽ ഒരാളായി വിൻസന്റ് ഉണ്ടായിരുന്നു. തുടർന്ന് അനുഭവം, അഭിനന്ദനം, അയൽക്കാരി, അംഗീകാരം, അന്തർദ്ദാഹം, ആലിംഗനം തുടങ്ങി ശശി സംവിധാനം ചെയ്ത ഹിറ്റ്‌ ചിത്രങ്ങളിൽ വിൻസന്റ് ആയിരുന്നു നായകൻ. പിൽക്കാലത്തു ശശി സംവിധാനം ചെയ്ത ഇന്നല്ലെങ്കിൽ നാളെ, അടിയൊഴുക്കുകൾ, അങ്ങാടിക്കപ്പുറത്ത്, 1921, നാൽക്കവല തുടങ്ങിയ ചിത്രങ്ങളിൽ ചെറിയ വേഷങ്ങൾ ചെയ്തു. സുകുമാരനെ നായകനാക്കി പി.ചന്ദ്രകുമാർ സംവിധാനം ചെയ്ത 'ആരതി'യിലെ ചിരിച്ചുകൊണ്ടു ചതിക്കുന്ന വില്ലൻ നായകനേക്കാൾ അക്കാലത്തു ശ്രദ്ധ നേടി ('ഇൻ ഹരിഹർ നഗറി'ൽ രിസബാവ അവതരിപ്പിച്ച ജോൺ ഹോനായി പോലൊരു കഥാപാത്രം).
'അടിയൊഴുക്കുകൾ' എന്ന ചിത്രത്തിലെ കുമാരൻ എന്ന കഥാപാത്രം മാത്രമേ തനിക്ക് എം.ടി യുടേതായി ലഭിച്ചിരുന്നുള്ളൂവെന്ന് ഒരഭിമുഖത്തിൽ വിൻസന്റ് തെല്ലു ഖേദത്തോടെ പറഞ്ഞിട്ടുണ്ട്. മോഹൻ ലാലിനെ നായകനാക്കി മണി രത്നം ആദ്യമായി സംവിധാനം ചെയ്ത 'ഉണരൂ'വിലെ ഇടവക വികാരി ഫാ.വില്യംസ് എന്ന കഥാപാത്രം, 'ഇത്തിക്കര പക്കി' യിലെ പൊലീസ് ഓഫീസർ, ജംബുലിംഗത്തിലെ കൊല്ലൻ തുടങ്ങിയവ ചെറിയ വേഷങ്ങളിൽ അഭിനയിച്ച പിൽക്കാലത്തെ ശ്രദ്ധേയ കഥാപാത്രങ്ങളിൽപ്പെടുന്നു.
അവസാനകാലത്ത് ഗുരുതരമായ ചില രോഗങ്ങൾ അലട്ടിയിരുന്ന വിൻസെന്റ്, 1991 ഓഗസ്റ്റ് 30-ന് തന്റെ നാല്പത്തിമൂന്നാം വയസ്സിൽ പെട്ടെന്നുണ്ടായ മസ്തിഷ്ക രക്തസ്രാവത്തെത്തുടർന്ന് മദ്രാസിലെ ഒരു ആശുപത്രിയിൽ വച്ച് നിര്യാതനായി. മേരിയായിരുന്നു ഭാര്യ. റോബി, റിച്ചാർഡ് എന്നീ രണ്ട് ആണ്മക്കൾ അദ്ദേഹത്തിനുണ്ടായിരുന്നു. അദ്ദേഹത്തിന്റെ ഭാര്യ 2016 ഒക്ടോബർ 15-ന് ചെന്നൈയിൽ വച്ചുണ്ടായ ഒരു വാഹനാപകടത്തിൽ അന്തരിച്ചു.
അവലംബം
https://m3db.com/ (https://m3db.com/vincent-actor) https://malayalasangeetham.info/ (https://malayalasangeetham.info/displayProfile.php?category=actors&artist=Vincent) https://sodaram.blogspot.com/2015/11/blog-post_10.html
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1948-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:നവംബർ 15-ന് ജനിച്ചവർ വർഗ്ഗം:ഓഗസ്റ്റ് 30-ന് മരിച്ചവർ
കാർക്കൊനോസെ ദേശീയോദ്യാനം
കാർക്കൊനോസെ ദേശീയോദ്യാനം  (Polish: Karkonoski Park Narodowy) ചെക്ക് റിപ്പബ്ലിക്കിന്റെ അതിർത്തിയിൽ, തെക്കുപടിഞ്ഞാറൻ പോളണ്ടിലെ കാർക്കോനോസ്സെ മലനിരകളിലുള്ള ദേശീയോദ്യാനമാണ്.
സുഡേറ്റ്‍സ് പർവ്വതനിരയിലെ ഏറ്റവും ഉയർന്ന ഭാഗമായ ലോവർ സിലെസിയൻ വോയിവോഡെഷിപ്പിലാണ് ഈ ദേശീയോദ്യാനം സ്ഥിതിചെയ്യുന്നത്. 55.10 ചതുരശ്രകിലോമീറ്ററോളം വരുന്ന പ്രദേശം 1959 ലാണ് ഒരു ദേശയോദ്യാനമായി സൃഷ്ടിക്കപ്പെട്ടത്.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
പെരിയാഴ്‌വാർ
പെരിയാഴ്‌വാർ വൈഷ്ണവഭക്തന്മാരായ 12 ആഴ്‌വാർമാരിൽ ഒരാളായിരുന്നുവത്രെ. ഇദ്ദേഹത്തിന്റെ യഥാർത്ഥപേര് വിഷ്ണുചിത്തർ എന്നായിരുന്നു എന്നും ആണ്ടാളുടെ വളർത്തച്ഛനായിരുന്നു എന്നും പറയുന്നു    തിരുപ്പല്ലാണ്ട് മലയാള പരിഭാഷ ജയകൃഷ്ണ രാമാനുജദാസ നിർവ്വഹിച്ചത്, വായിക്കാം
അവലംബങ്ങൾ
വർഗ്ഗം:വൈഷ്ണവം വർഗ്ഗം:ആഴ്‌വാർ
സോയരാബായി
മറാഠാ സാമ്രാജ്യത്തിന്റെ സ്ഥാപകനായ ശിവാജിയുടെ ഭാര്യമാരിൽ ഒരാളായിരുന്നു സോയരാബായി (മരണം: 1681). ശിവാജിയുടെ രണ്ടാമത്ത മകനായ രാജാറാം ഛത്രപതിയുടെ അമ്മയും മറാഠ കരസേന മേധാവി ഹംപിററാവു മോഹിതെയുടെ ഇളയ സഹോദരിയുമായിരുന്നു സോയരാബായി.
ജീവിതരേഖ
1659 ൽ വളരെ ചെറുപ്പത്തിൽ തന്നെ സോയഭായി മോഹിതെ, ശിവാജിയെ വിവാഹം ചെയ്തിരുന്നു. ശിവാജി തന്റെ അമ്മ ജിജാബായിയോടൊത്ത് ബാംഗ്ലൂരിൽ വച്ച് സോയരാബായിയുടെ പിതാവിനെ സന്ദർശിച്ചു. ഈ സന്ദർശനമാണ് ഇവരുടെ വിവാഹത്തിന് കളമൊരുക്കിയത്. ശിവാജിയുടെ രണ്ടാനമ്മയും സോയരാബായിയുടെ പിതൃസഹോദരിയുമായ തുക്കാബായിയുടെ പ്രേരണയിലാണ് ഈ വിവാഹം നടന്നത്.
1674 ൽ ജിജാബായി മരിച്ചതിനു ശേഷം, സോയരാബായി ശിവാജിയുടെ കുടുംബത്തിലും മറാഠി രാഷ്ട്രീയത്തിലും നിർണ്ണായകമായ സ്വാധീനം ചെലുത്തി. മകൾ ബാലിബായി, മകൻ രാജാറാം എന്നിങ്ങനെ ശിവാജിയുടെ രണ്ടു കുട്ടികളെ സോയരാബായി പ്രസവിച്ചു.
ശിവാജിയുടെ മരണശേഷം
1680 ൽ ശിവാജിയുടെ മരണത്തിനുശേഷം, സോയരാബായി തന്റെ പത്തു വയസ്സുള്ള മകൻ, രാജാറാമിനെ ഛത്രപതിയായി അവരോധിച്ചു. എന്നാൽ ശിവാജിയുടെ ആദ്യഭാര്യയായിരുന്ന സായിബായിയുടെ പുത്രനായ സാംബാജി, സോയരാബായിയുടെ സഹോദരനും സൈന്യാധിപനുമായ ഹമ്പിറാവു മോഹിതെയുടെ സഹായത്തോടെ ഇരുവരെയും പുറത്താക്കി. സോയരാബായി, രാജാറാം എന്നിവരെ തുറുങ്കിലടച്ച സാംബാജി1680 ജൂലായ് 20 ന് ഛത്രപതിയായി അധികാരമേറ്റു.
സാംബാജിയെ അധികാരഭ്രഷ്ടനാക്കുവാൻ സോയരാബായി പലരീതികളിലും ശ്രമം നടത്തി. 1681 ആഗസ്തിൽ സോയരാബായിയുടെ ആൾക്കാർ സാംബാജിയെ വിഷം കൊടുത്ത് കൊല്ലുവാൻ ശ്രമിച്ചുവെങ്കിലും പരാജയപ്പെട്ടു. ഇതേത്തുടർന്ന് സാംബാജി സോയരാബായിയെ വിഷം നൽകി വധശിക്ഷക്ക് വിധേയയാക്കി. എങ്കിലും മാതൃസ്ഥാനത്തോടുള്ള ബഹുമാനത്തോടെ വിധിപ്രകാരമുള്ള കർമ്മങ്ങൾ സാംബാജി ചെയ്തു. സോയരാബായിയുടെ ബന്ധുക്കളടക്കം ഗൂഢാലോചനയിൽ പങ്കാളികളായവരെ തലവെട്ടിയും ആനകളെക്കൊണ്ട് ചവിട്ടിച്ചും സാംബാജി കൊലപ്പെടുത്തി.
അവലംബം
വർഗ്ഗം:മഹാരാഷ്ട്രയുടെ ചരിത്രം വർഗ്ഗം:മറാഠ സാമ്രാജ്യം
ടൈപ്പ് സിസ്റ്റം
കമ്പ്യൂട്ടർ പ്രോഗ്രാമിംഗിൽ, ഓരോ "പദത്തിനും" (ഒരു വാക്ക്, ശൈലി അല്ലെങ്കിൽ മറ്റ് ചിഹ്നങ്ങളുടെ കൂട്ടം) പുറമെ ടൈപ്പ് (ഉദാഹരണത്തിന്, പൂർണ്ണസംഖ്യ(integer), ഫ്ലോട്ടിങ്ങ് പോയിന്റ്, സ്ട്രിംഗ്) എന്ന് വിളിക്കുന്ന ഒരു പ്രോപ്പർട്ടി അസൈൻ ചെയ്യുന്നതിന് വേണ്ടി ഒരു കൂട്ടം നിയമങ്ങൾ ഉൾക്കൊള്ളുന്ന ഒരു ലോജിക്കൽ സിസ്റ്റമാണ് "ടൈപ്പ് സിസ്റ്റം". സാധാരണയായി പദങ്ങൾ ഒരു കമ്പ്യൂട്ടർ പ്രോഗ്രാമിന്റെ വിവിധ നിർമ്മിതികളാണ്, അതായത് വേരിയബിളുകൾ, എക്സ്പ്രഷനുകൾ, ഫംഗ്‌ഷനുകൾ അല്ലെങ്കിൽ മൊഡ്യൂളുകൾ മുതലായവ.ഒരു ടൈപ്പ് സിസ്റ്റം ഒരു ടേമിൽ ചെയ്യാവുന്ന പ്രവർത്തനങ്ങൾ നിർദ്ദേശിക്കുന്നു. വേരിയബിളുകൾക്കായി, ടൈപ്പ് സിസ്റ്റം ആ പദത്തിന്റെ അനുവദനീയമായ മൂല്യങ്ങൾ നിർണ്ണയിക്കുന്നു. ആൾജിബ്രോയിക് ഡാറ്റാ ടൈപ്പുകൾ, ഡാറ്റാ സ്ട്രക്ചറുകൾ അല്ലെങ്കിൽ മറ്റ് കമ്പോണന്റുകൾ (ഉദാ: "സ്ട്രിംഗ്", "അറേ ഓഫ് ഫ്ലോട്ട്", "ഫംഗ്ഷൻ റിട്ടേണിംഗ് ബൂളിയൻ") എന്നിവയ്ക്കായി പ്രോഗ്രാമർ മറ്റുതരത്തിൽ ഉപയോഗിക്കുന്ന ഇമ്പ്ലിസിറ്റ് കാറ്റഗറീസ് ടൈപ്പ് സിസ്റ്റങ്ങൾ ഔപചാരികമാക്കുകയും നടപ്പിലാക്കുകയും ചെയ്യുന്നു.
പ്രഹ്ലാദ
1941-ൽ പുറത്തിറങ്ങിയ മലയാള ചലച്ചിത്രമാണ് പ്രഹ്ലാദ. മലയാളത്തിലെ ആദ്യത്തെ പുരാണ ചിത്രമാണ് മദ്രാസ് യുണൈറ്റഡ് കോർപ്പറേഷൻ തയ്യാർ ചെയ്ത് അവതരിപ്പിച്ച ഈ ചിത്രം. എൻ.പി. ചെല്ലപ്പൻ നായർ തിരക്കഥയും സംഭാഷണവും രചിച്ച പ്രഹ്ലാദ സംവിധാനം ചെയ്യുകയും നിർമ്മിക്കുകയും ചെയ്തത് കെ. സുബ്രഹ്മണ്യം ആണ്. കിളിമാനൂർ മാധവവാര്യർ എഴുതി ഈണം പകർന്ന 24 ഗാനങ്ങൾ ഈ ചിത്രത്തിലുണ്ട്.
യുണൈറ്റഡ് ഫിലിം കോർപ്പറേഷന്റെ ബാനറിൽ ആയിരുന്നു സിനിമ നിർമ്മിച്ചതു്. ജമിനി റിലീസ് ചെയ്ത പ്രഹ്ലാദൻ കേരളത്തിൽ വിതരണം നടത്തിയത് കോട്ടയം മഹാലക്ഷ്മി പിക്ചേഴ്സായിരുന്നു. 1941-ൽ ഈ ചിത്രം തിയേറ്ററുകളിൽ എത്തി.
പിന്നണിഗായകർ
കുമാരി ലക്ഷ്മിയും മറ്റനവധി പേരും.
Tableau encyclopédique et méthodique
സസ്യങ്ങളെപ്പറ്റിയും, ജന്തുക്കളെപ്പറ്റിയും, ഖനിജങ്ങളെപ്പറ്റിയും പലസ്പീഷിസുകളിലുള്ള ജീവജാലങ്ങളെപ്പറ്റിയും ഭംഗിയുള്ള ചിത്രങ്ങൾ സഹിതം ശാസ്ത്രീയരീതിയിൽ ആദ്യമായിത്തന്നെ വിവരണം നൽകിയ ഒരു സചിത്ര വിജ്ഞാനകോശമാണ് Tableau encyclopédique et méthodique des trois regnes de la nature. Charles Joseph Panckoucke 1788 -മുതൽ പാരീസിൽ ആണ് ഈ ഗ്രന്ഥം പ്രസിദ്ധീകരിച്ചത്. Encyclopédie méthodique എന്ന ബൃഹദ്‌ഗ്രന്ഥത്തിന്റെ ഭാഗങ്ങളായി ഇതിനെ കരുതാമെങ്കിലും അവയോരോന്നും വ്യത്യസ്തമായിത്തന്നെ പ്രസിദ്ധീകരിച്ചതായിരുന്നു.
സഭാവനകൾ നൽകിയവർ:
ഈ പുസ്തകത്തിന്റെ ഓരോ വാല്യങ്ങളും ഇന്ന് നൂറു കണക്കിന് ഡോളറിന് വിൽക്കാൻ സാധ്യതയുള്ളതാണ്.
പുറത്തേക്കുള്ള കണ്ണികൾ
വർഗ്ഗം:വിജ്ഞാനകോശങ്ങൾ
നിഷ് മാർക്കറ്റ്
ഒരു നിർദ്ദിഷ്ട ഉത്പന്നത്തിൽ ശ്രദ്ധ കേന്ദ്രീകരിക്കുന്ന വിപണിയുടെ ഉപവർഗ്ഗമാണ് ഒരു നിഷ് മാർക്കറ്റ്. നിഷ് മാർക്കറ്റ് എന്നത് പ്രത്യേക വിപണി ആവശ്യകത നിറവേറ്റുന്ന ഉത്പന്ന സവിശേഷതകൾ, വിലപരിധി, ഉത്പാദന നിലവാരം, ലക്ഷ്യം വയ്ക്കാൻ ഉദ്ദേശിച്ചിട്ടുള്ള ജനസംഖ്യാശാസ്ത്രങ്ങൾ എന്നിവയെ നിർവ്വചിക്കുന്നു. ഇത് ഒരു ചെറിയ മാർക്കറ്റ് സെഗ്മെന്റാണ്.
ഓരോ ഉത്പന്നവും അതിന്റെ മാർക്കറ്റ് നിഷ് കൊണ്ട് നിർവ്വചിക്കാനാവില്ല. നിഷ് മാർക്കറ്റ് വളരെ പ്രത്യേകോദ്ദേശ്യത്തിനുള്ള, നിരവധി വലിയ കമ്പനികളിൽ നിന്നുള്ള മത്സരങ്ങളിൽ അതിജീവിക്കാൻ ലക്ഷ്യമിടുന്ന ഒന്നാണ്. സ്ഥാപിത കമ്പനികൾ പോലും വ്യത്യസ്ത നിഷുകൾ സൃഷ്ടിക്കുന്നു. ഉദാഹരണത്തിന് ഹ്യൂലറ്റ് പക്കാർഡിന് ഹോം ഓഫീസ് നിഷ് ലക്ഷ്യമിടുന്ന പ്രിന്റിങ്, സ്കാനിങ്, ഫാക്സിങ് എല്ലാമടങ്ങിയ ഉപകരണങ്ങളും അതേസമയം തന്നെ വൻകിട ബിസിനസ്സുകളെ ലക്ഷ്യമിടുന്ന ഇവയെല്ലാം വേർതിരിച്ച് ചെയ്യുന്ന ഉപകരണങ്ങളും ഉണ്ട്.
വർഗ്ഗം:വാണിജ്യശാസ്ത്രം
സിക്കിൽ സിസ്റ്റേഴ്സ്
സിക്കിൽ സിസ്റ്റേഴ്സ് എന്നറിയപ്പെടുന്ന പുല്ലാങ്കുഴൽ വാദകരായ സിക്കിൽ കുഞ്ഞുമണിയും സിക്കിൽ നീലയും 1962 മുതൽ പുല്ലാങ്കുഴൽ കച്ചേരികൾ നടത്തി വരുന്ന സഹോദരിമാരായിരുന്നു. മ്രുദംഗവാദകനായിരുന്ന അഴിയൂർ നടേശഅയ്യരായിരുന്നു അവരുടെ പിതാവ്. മാതുലനായ നാരായണ അയ്യരായിരുന്നു സിക്കിൽ കുഞ്ഞുമണിയെ പുല്ലാങ്കുഴലിന്റെ ബാലപാഠങ്ങൾ അഭ്യസിപ്പിച്ചത്. നീലയെ സംഗീത പാഠങ്ങൾ അഭ്യസിപ്പിച്ചത് സഹോദരിയായ കുഞ്ഞുമണിയും ആണ്. കുഞ്ഞുമണിയും നീലയും അവരുടെ ഒൻപതാം വയസ്സിലും എട്ടാം വയസ്സിലും കച്ചേരികൾ അവതരിപ്പിയ്ക്കാൻ തുടങ്ങിയിരുന്നു. ഓൾ ഇന്ത്യാ റേഡിയോയുടെ മുതിർന്ന കലാകാരികൾ  എന്ന നിലയിലും പരിപാടികൾ അവതരിപ്പിച്ചിരുന്നു. ഭാരതത്തിനുള്ളിലും, വിദേശത്തുമായി ഓട്ടേറെ കച്ചേരികൾ അവതരിപ്പിച്ചിട്ടുണ്ട്. സിക്കിൽ കുഞ്ഞുമണി 2010 നവംബർ 13 നു ചെന്നൈയിൽ തന്റെ എൺപതാം  വയസ്സിൽ അന്തരിച്ചു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:പത്മശ്രീ പുരസ്കാരം ലഭിച്ചവർ
മഗുര ദേശീയോദ്യാനം
മഗുര ദേശീയോദ്യാനം (Polish: Magurski Park Narodowy), പോളണ്ടന്റെ തെക്ക്-കിഴക്ക്, സ്ലോവാക്ക്യക്ക് സമീപത്തുള്ള ലെസ്സർ പോളണ്ട് വൊയിവോഡെഷിപ്പ്, സബ്‍കാർപത്തിയൻ വൊയിവോഡെഷിപ്പ് എന്നിവയുടെ അതിരിൽ നിലനിൽക്കുന്ന ഒരു ദേശീയോദ്യാനമാണ്. വിസ്‍ലോക്ക നദി യുടെ മുകൾ തടത്തിൻറെ പ്രധാനഭാഗം ഇതിൽ ഉൾക്കൊള്ളുന്നു. 1995 ൽ പാർക്ക് സ്ഥാപിക്കപ്പെടുമ്പോൾ 199.62 ചതുരശ്ര കി.മീ. പ്രദേശമായിരുന്നു ഇതിൽ ഉൾക്കൊണ്ടിരുന്നത്. ഇപ്പോൾ 194.39 കിമീ2 (75.05 ച. മൈൽ) മാത്രമുള്ളതിൽ, 185.31 ച.കിലോമീറ്റർ പ്രദേശം വനമാണ്.
മഗുര വാറ്റ്‍കോവ്സ്ക എന്ന പേരിലുള്ളതും വാറ്റ്‍കോവ കഴിഞ്ഞാൽ ഉയരം കൂടിയതുമായ മാസ്സിഫിൽ നിന്നാണ് ഉദ്യാനത്തിന് ഈ പേരു കിട്ടിയത്. ഈ മാസ്സിഫിലെ രണ്ടാമത്തെ ഉയർന്ന കൊടുമുടിയ്ക്കും മഗുര എന്നുതന്നെയാണ് പേര്.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
ലോക്നാഥ് ബാൽ
ഇന്ത്യൻ സ്വാതന്ത്ര്യസമര സേനാനിയും, ചിറ്റഗോങ് ആയുധപ്പുര ആക്രമണക്കേസിൽ പങ്കാളിയായ വിപ്ലവ പ്രവർത്തകനുമാണ് ലോക്നാഥ് ബാൽ (লোকনাথ বল) (1908 മാർച്ച് 8 – 1964 സെപ്റ്റംബർ 4). പിന്നീട് ഇന്ത്യൻ നാഷണൽ കോൺഗ്രസ്സിൽ ചേർന്നു. ഇന്ത്യക്ക് സ്വാതന്ത്ര്യം ലഭിച്ചശേഷം, മരണം വരെ ഒരു ഓഫീസറായി കൽക്കട്ട മുനിസിപ്പൽ കോർപ്പറേഷനിൽ അദ്ദേഹം ജോലിചെയ്തു.
ആദ്യകാലജീവിതം
1908 മാർച്ച് 8-ന് ലോക്നാഥ് ബാൽ ബ്രിട്ടീഷ് ഇന്ത്യയുടെ ബംഗാൾ പ്രവിശ്യയിലെ ചിറ്റഗോങ് ജില്ലയിലെ ദോർല എന്ന ഗ്രാമത്തിൽ ജനിച്ചു.
1930 ഏപ്രിൽ 18-ന് ലോക്നാഥ് ബാൽ നയിച്ച ഒരു വിപ്ലവ സംഘം എ.എഫ്.ഐ ആയുധപ്പുര പിടിച്ചെടുത്തു. പിന്നീട്, ഏപ്രിൽ 22-നു ബ്രിട്ടീഷ് സൈന്യവും ബ്രിട്ടീഷ് പോലീസും ഉൾപ്പെടുന്ന ഒരു ഗ്രൂപ്പിനെതിരെ അദ്ദേഹം മറ്റൊരു തോക്ക് പോരാട്ടം നയിച്ചു. അദ്ദേഹത്തിന്റെ ഇളയ സഹോദരൻ ഹരിഗോപാൽ ബാലും കൂടെ  11 വിപ്ലവകാരികളും ഈ പോരാട്ടത്തിൽ മരണമടഞ്ഞു. കൊൽക്കത്തയിൽ ഉള്ള ഒരു ഒരു ഫ്രഞ്ച് കോളനി പ്രദേശമായ ചാന്ദർനഗോഗിലേക്കി രക്ഷപെടാൻ അദ്ദേഹത്തിന് കഴിഞ്ഞു. ബ്രിട്ടീഷ് പൊലീസുമായുള്ള ഒരു പോരാട്ടത്തിൽ 1930 സെപ്റ്റംബർ 1 ന് ബാലും ഗണേഷ് ഘോഷിനും അറസ്റ്റിലായി. അറസ്റ്റ് ചെയ്യപ്പെട്ട സമയത്ത് ജിബാൻ ഘോഷാൽ അലിയാസ് മഖൻ എന്നി വിപ്ലവകാരരെ പോലീസ് കൊലപ്പെടുത്തി. വിചാരണക്കു ശേഷം 1932 മാർച്ച് 1ന്  പോർട്ട് ബ്ലെയറിലെ സെല്ലുലാർ ജയിലിലേക്ക് നാടുകടത്തുകയും ചെയ്തു. 1946 ൽ ജയിൽ വിമോചിതനായ ശേഷം അദ്ദേഹം മാനവേന്ദ്രനാഥ റോയ് സ്ഥാപിച്ച റാഡിക്കൽ ഡെമോക്രാറ്റിക്ക് പാർട്ടിയിൽ ചേർന്നു. പിന്നീട് ഇന്ത്യൻ നാഷണൽ കോൺഗ്രസ്സിൽ ചേർന്നു.
അവലംബം
വർഗ്ഗം:1908-ൽ ജനിച്ചവർ വർഗ്ഗം:1964-ൽ മരിച്ചവർ വർഗ്ഗം:ഇന്ത്യൻ വിപ്ലവകാരികൾ
നിസാം‌സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
തെലങ്കാനയിൽ ഹൈദരാബാദിൽ സ്ഥിതിചെയ്യുന്ന ഒരു പബ്ലിക് ആശുപത്രിയാണ് നിസാം‌സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (NIMS), അതിന്റെ സ്ഥാപകനായ ഹൈദരാബാദിലെ ഏഴാമത്തെ നിസാമിന്റെ പേരിലാണ് ഇത് അറിയപ്പെടുന്നത്. രാജകുമാരി ദുരേശെഹ്വാർ ഉദ്ഘാടനം ചെയ്തു ഇത് ആന്ധ്രപ്രദേശ് സംസ്ഥാന നിയമസഭയുടെ ആക്ട് പ്രകാരം ഉണ്ടാക്കിയ ഒരു സ്ഥാപനമാണ്. പഞ്ചഗുട്ടയിൽ വിശാലമായ ഒരു വലിയ കാമ്പസ് ഇവിടെയുണ്ട്.
പെട്ര ഡാൽമാൻ
ഒരു ജർമ്മൻ നീന്തൽതാരമാണ് പെട്ര ഡാൽമാൻ (ജനനം: നവംബർ 21, 1978 ഫ്രീബർഗ് ഇം ബ്രെസ്ഗോ). 2004-ലെ ഒളിമ്പിക്സിൽ വെങ്കല മെഡൽ നേടി. 2001-ലെ ലോക അക്വാട്ടിക്സ് ചാമ്പ്യൻഷിപ്പിൽ സ്വർണ്ണ മെഡൽ ഉൾപ്പെടെ നിരവധി മെഡലുകളും അവർ നേടിയിട്ടുണ്ട്.
നിസാം‌സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
അവലോകനം
കഴിഞ്ഞ 20 വർഷമായി "ദി ക്ലിനിക്കൽ പ്രൊസീഡിംഗ്സ് ഓഫ് നിസാംസ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്" എന്ന പ്രതിമാസ ജേണൽ ഇത് പ്രസിദ്ധീകരിക്കുന്നു.
പെട്ര ഡാൽമാൻ
ബാഹ്യ ലിങ്കുകൾ
വർഗ്ഗം:1978-ൽ ജനിച്ചവർ വർഗ്ഗം:2008-ലെ സമ്മർ ഒളിമ്പിക്സിലെ നീന്തൽ താരങ്ങൾ
നിസാം‌സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ചരിത്രം
ലഘുചിത്രം| മൊറാർജി ദേശായി സ്ഥാപിച്ച ശിലാസ്ഥാപനം, 1961 1964 ഡിസംബർ 22 ന് കേന്ദ്ര റെയിൽ‌വേ മന്ത്രി ശ്രീ എസ് കെ പാട്ടീൽ നിസാംസ് ഓർത്തോപെഡിക് ഹോസ്പിറ്റൽ ഉദ്ഘാടനം ചെയ്തു. ഓർത്തോപെഡിക് സർജനായ എം. രംഗ റെഡ്ഡിയാണ് ആശുപത്രിയുടെ ആദ്യത്തെ സൂപ്രണ്ട്. ഓർത്തോപീഡിക്സിനായി ഒരു പ്രത്യേക ആശുപത്രി പണിയാൻ ഏഴാമത്തെ നിസാമിനെ ബോധ്യപ്പെടുത്തുകയും അതിന്റെ നിർമ്മാണത്തിൽ ഒരു പ്രധാന പങ്ക് വഹിക്കുകയും ചെയ്തു. ആന്ധ്ര സർക്കാരിനു കൈമാറുന്നതുവരെ ആശുപത്രി എച്ച്ഇഎച്ച് നിസാംസ് ചാരിറ്റബിൾ ട്രസ്റ്റിന് കീഴിലായിരുന്നു. ഡോ. രംഗ റെഡ്ഡിയും അതുവരെ ആശുപത്രിയുടെ അഡ്മിനിസ്ട്രേറ്ററായിരുന്നു.
അക്കാദമിക്സ്
മെഡിക്കൽ കൗൺസിൽ ഓഫ് ഇന്ത്യ അംഗീകരിച്ച് സർട്ടിഫിക്കറ്റുകൾ നൽകുന്ന 40 ഓളം വിഷയങ്ങളിൽ ഇൻസ്റ്റിറ്റ്യൂട്ട് MD, MS, M. Ch, D.M, Ph.D കോഴ്സുകൾ നടത്തുന്നു. ഇതുകൂടാതെ, ഇൻസ്റ്റിറ്റ്യൂട്ട് നടത്തുന്ന വിവിധ പാരാമെഡിക്കൽ പോസ്റ്റ് ഗ്രാജുവേറ്റ് ഡിപ്ലോമ കോഴ്സുകളും ഉണ്ട്.
ശ്രദ്ധേയമായ പൂർവ്വ വിദ്യാർത്ഥികൾ
മസാച്യുസെറ്റ്സ് ജനറൽ ആശുപത്രിയിലെ ഇന്റർവെൻഷണൽ റേഡിയോളജി ചീഫ് സഞ്ജീവ കൽവ
ബ്രിട്ട സ്റ്റെഫെൻ
ഫ്രീസ്റ്റൈൽ സ്പ്രിന്റ് ഇവന്റുകളിൽ വൈദഗ്ദ്ധ്യം നേടിയ ഒരു ജർമ്മൻ മത്സര നീന്തൽതാരമാണ് ബ്രിട്ട സ്റ്റെഫെൻ (ജനനം: 16 നവംബർ 1983).
1999-ൽ യൂറോപ്യൻ ജൂനിയർ ചാമ്പ്യൻഷിപ്പിൽ സ്റ്റെഫൻ ആറ് കിരീടങ്ങൾ നേടി. 2000-ലെ സമ്മർ ഒളിമ്പിക്സിൽ 4 × 200 മീറ്റർ ഫ്രീസ്റ്റൈലിൽ ജർമ്മനിയുടെ റിലേ ടീമിൽ അംഗമായി മെഡൽ നേടി. 2004-ൽ 4 × 100 മീറ്റർ റിലേ നീന്താൻ അവർ ആവശ്യപ്പെട്ടു. എന്നാൽ ഒളിമ്പിക്സിന് ശേഷം അവർ ഒരു വർഷം നീന്തൽ അവധി എടുക്കുകയും പഠനത്തിൽ ശ്രദ്ധ കേന്ദ്രീകരിക്കുകയും ചെയ്തു.
2006-ലെ ബുഡാപെസ്റ്റിൽ നടന്ന യൂറോപ്യൻ ചാമ്പ്യൻഷിപ്പിൽ വനിതകളുടെ 100 മീറ്റർ ഫ്രീസ്റ്റൈൽ ഇനത്തിൽ 53.30 റൺസ് നേടിയ സ്റ്റെഫെൻ ലോക റെക്കോർഡ് മറികടന്ന് ഓസ്‌ട്രേലിയയുടെ ലിബ്ബി ലെന്റൺ സ്ഥാപിച്ച 53.42 എന്ന റെക്കോഡിനെ മറികടന്നു. മിക്സഡ് 400 മീറ്റർ ഫ്രീസ്റ്റൈൽ റിലേയിൽ 2007 ഏപ്രിൽ 4 ന് ലെന്റൺ 52.99 സമയം നീന്തിക്കയറിയെങ്കിലും, ഈ സമയം ലോക റെക്കോർഡായി ഫിന അംഗീകരിച്ചില്ല. കാരണം മത്സരം ഒരു ഫിന ഇവന്റായി കണക്കാക്കപ്പെടുന്നില്ല.
അതേ ചാമ്പ്യൻഷിപ്പിൽ സ്റ്റെഫെൻ രണ്ട് ലോക റെക്കോർഡ് തകർത്ത റിലേ ടീമുകളുടെ ഭാഗമായിരുന്നു. ആദ്യം, ജർമ്മൻ 4 × 100 മീറ്റർ വനിതാ റിലേ ടീം ഡാൽമാൻ, ഗോയറ്റ്സ്, സ്റ്റെഫെൻ, ലിബ്സ് എന്നിവർ ഓസ്‌ട്രേലിയൻ 4 × 100 മീറ്റർ ഫ്രീസ്റ്റൈൽ റിലേ (മിൽസ്, ലെന്റൺ, തോമസ്, ഹെൻ‌റി) ലോക റെക്കോർഡ് 3: 35.94 സെക്കന്റ് നേടി. ക്ലോക്കിങ് ടൈം 3: 35.22 സെക്കന്റ്. ജർമ്മൻ വനിതാ റിലേ ടീം ഡാൽമാൻ, സമുൾസ്കി, സ്റ്റെഫെൻ, ലിബ്സ് എന്നിവർ 7: 50.82 സമയം നീന്തി മുമ്പത്തെ യുഎസ് 4 × 200 മീറ്റർ ഫ്രീസ്റ്റൈൽ റിലേ (കൊഗ്ലിൻ, പൈപ്പർ, വോൾമർ, സാൻഡെനോ) 7: 53.42 എന്ന നിലയിലുള്ള ലോക റെക്കോർഡ് സ്വന്തമാക്കി.
മെൽബണിൽ നടന്ന 2007-ലെ ലോക ചാമ്പ്യൻഷിപ്പിൽ 100 മീറ്റർ ഫ്രീസ്റ്റൈൽ ഇനത്തിൽ മൂന്നാം സ്ഥാനവും 4 × 200 മീറ്റർ ഫ്രീസ്റ്റൈൽ റിലേയിൽ രണ്ടാം സ്ഥാനവും നേടി.
ചൈനയിലെ ബീജിംഗിൽ നടന്ന 2008-ലെ സമ്മർ ഒളിമ്പിക് ഗെയിംസിൽ സ്റ്റെഫൻ 100 മീറ്റർ ഫ്രീസ്റ്റൈൽ നേടി. ലോക റെക്കോർഡ് ഉടമയായ ഓസ്‌ട്രേലിയയുടെ ലിബി ട്രിക്കറ്റിനെ അവസാന സ്ട്രോക്കിൽ തോല്പിച്ചു. 4 × 100 മീറ്റർ ഫ്രീസ്റ്റൈൽ റിലേയുടെ ലീഡോഫ് ലെഗിൽ 53.38 എന്ന ഒളിമ്പിക് റെക്കോർഡ് സ്വന്തമാക്കി സ്റ്റെഫെൻ 53.12 സെക്കൻഡിൽ സ്പർശിച്ചു. 50 മീറ്റർ ഫ്രീസ്റ്റൈൽ സ്വർണം 24.06 സെക്കൻഡിൽ നേടി 0.01 സെക്കൻഡിൽ ജയിച്ച സ്റ്റെഫൻ ഡാര ടോറസിനെ മറികടന്നു. രണ്ട് ദിവസത്തിന് ശേഷം 2009 ഓഗസ്റ്റ് 2 ന് 50 മീറ്റർ ഫ്രീസ്റ്റൈൽ ഇനത്തിൽ സ്റ്റെഫൻ തന്റെ രണ്ടാം കിരീടം നേടി, 23.73 സെക്കൻഡിൽ ലോക റെക്കോർഡ് തകർത്തു.
അവരുടെ 100 മീറ്റർ ഫ്രീസ്റ്റൈൽ ലോംഗ് കോഴ്‌സ് ലോക റെക്കോർഡ് കേറ്റ് ക്യാമ്പ്‌ബെൽ 2016 ജൂലൈ 2 ന് തകർത്തു. അവരുടെ 50 മീറ്റർ ഫ്രീസ്റ്റൈൽ ലോംഗ് കോഴ്‌സ് ലോക റെക്കോർഡ് സാറാ സ്ജോസ്ട്രോം 29 ജൂലൈ 2017 ന് തകർത്തു.
ബാഹ്യ ലിങ്കുകൾ
വർഗ്ഗം:2000-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:2012-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:1983-ൽ ജനിച്ചവർ
ദിവ്യപ്രബന്ധം
12 ആഴ്‌വാർമാർ പല കാലങ്ങളിലായി രചിച്ച വിഷ്ണുസ്തുതികളാണ്, ദിവപ്രബന്ധങ്ങൾ ഏതാണ്ട് നാലായിരത്തോളം സ്തുതികളുണ്ടത്രെ   ഇവ ശേഖരിച്ച് സമാഹരിച്ച്പുസ്തകരൂപത്തിലാക്കിയത് നാഥമുനികൾ ആണത്രേ
അവലംബം
വർഗ്ഗം:സ്തോത്രങ്ങൾ
സവായ്
രാജസ്ഥാനിലെ രാജാക്കൻമാരുടെ പേരിനോടൊപ്പം ഉപയോഗിക്കുന്ന ഒരു ബഹുമതിയാണ് സവായ് (सवाई). ഹിന്ദിയിലെ ഒന്നേകാൽ എന്നർത്ഥമുള്ള സവാ (सवा) എന്ന വാക്കിൽനിന്നാണ് ഇതിന്റെ ഉൽപ്പത്തി. രാജാവ് സാധാരണ ഒരു മനുഷ്യനേക്കാൾ അധികം വിലയുള്ളവനാണെന്ന് ഇതിലൂടെ സൂചിപ്പിക്കുന്നു.
വർഗ്ഗം:ബഹുമതികൾ വർഗ്ഗം:സ്ഥാനപ്പേരുകൾ
കിങ്ങ് ദ്വീപുകൾ (ടാസ്മാനിയ)
കിങ്ങ് ദ്വീപുകൾ (ടാസ്മാനിയ), ആസ്ട്രേലിയായിലെ ടാസ്മാനിയായിലെ ന്യൂ ഇയർ ദ്വിപുസമൂഹത്തിന്റെ ഭാഗമായ ഒരു ദ്വീപ് ആണ്. ഇതിന്റെ തെക്കൻ അറ്റം സ്റ്റോക്സ് പോയിന്റ് എന്നും വടക്കേ അറ്റത്തിനു വിക്‌ഹാം മുനമ്പ് എന്നും പറയുന്നു. കിങ്ങ് ദ്വീപിനെ ചുറ്റി മൂന്നു ചെരിയ ദ്വിപുകളുണ്ട്. ന്യൂ ഇയർ ദ്വീപ്, ക്രിസ്തുമസ് ദ്വീപ്, കൗൺസിലർ ദ്വീപ് എന്നിവയാണവ.
ന്യൂ സൗത്ത് വെയിൽസിന്റെ കൊളോണിയൽ ഗവർണ്ണറായിരുന്ന ഫിലിപ്പ് ഗിഡ്‌ലി കിങ്ങ് ന്റെ സ്മരണാർഥമാണ് ഈ പ്രദേശത്തിനു കിങ്ങ് ദ്വീപ് എന്നു പേര് നൽകിയത്. കിങ്ങ് അയലന്റ് കൗൺസിൽ ആണ് ഭരണസമിതി. 2011ലെ ജനസംഖ്യാ കണക്കെടുപ്പു പ്രകാരം, 1,566 ആണ് ജനസംഖ്യ.
എ. ശാന്തകുമാർ
ഒരു മലയാള നാടകകൃത്തായിരുന്നു '''എ. ശാന്തകുമാർ''' (മരണം :16ജൂൺ 2021). 2010ൽ മികച്ച നാടകകൃത്തിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
ജീവിതരേഖ
കോഴിക്കോട് പറമ്പിൽ സ്വദേശിയാണ്. കോ​ഴി​ക്കാ​ട് ആ​ർ​ട്സ് ആ​ൻ​ഡ് സ​യ​ൻ​സ് കോ​ള​ജി​ൽ​നി​ന്നും ബി​രു​ദ പ​ഠ​ന​ത്തി​നു​ശേ​ഷം നാ​ട​ക​രം​ഗ​ത്തേ​ക്കി​റ​ങ്ങി​യ ശാന്ത​ന്റെ ആ​ദ്യ നാ​ട​കം 'ക​ർ​ക്കി​ട​ക'​മാ​ണ്​. സ്‌കൂൾ കലോൽവങ്ങളിൽ ശ്രദ്ധേയമായ നാടകങ്ങൾ രചിക്കുകയും സംവിധാനം ചെയ്യുകയും ചെയ്തിട്ടുണ്ട്. ആഗോളവൽക്കരണത്തിന്റെ പ്രതിസന്ധിയെ മുൻകൂട്ടി വിവരിച്ച ന്റെ പുള്ളിപൈ കരയാണ് എന്ന നാടകം കേരളത്തിന്റെ വിവിധ ഭാഗങ്ങളിൽ അവതരിപ്പിക്കപ്പെട്ടിരുന്നു. നാ​ട​ക​ര​ച​ന, സം​വി​ധാ​നം എ​ന്നീ മേ​ഖ​ല​ക​ളി​ൽ തി​ള​ങ്ങി. അ​റു​പ​തി​ല​ധി​കം നാ​ട​ക​ങ്ങ​ൾ എ​ഴു​തി​യി​ട്ടു​ണ്ട്. കുരുവട്ടൂർ പഞ്ചായത്ത് അംഗമായി പ്രവർത്തിച്ചിട്ടുണ്ട്. മരം പെയ്യുന്നു, കർക്കടകം, രാച്ചിയമ്മ, കറുത്ത വിധവ, ചിരുത ചിലതൊക്കെ മറന്നുപോയി, കുരുടൻ പൂച്ച, പതിമൂന്നാം വയസ്, ന്റെ പുള്ളിപൈ കരയാണ്, ഒറ്റ രാത്രിയുടെ കാമുകിമാർ എന്നിവയാണ് പ്രധാന നാടകങ്ങൾ. ഭൂമിയിലെ മനോഹര സ്വകാര്യം എന്ന സിനിമയ്ക്ക് തിരക്കഥ എഴുതിയിട്ടുണ്ട്.
അ​ർ​ബു​ദ​രോ​ഗ​ത്തി​ന് ചി​കി​ത്സ​യി​ലാ​യി​രിക്കെ 2021 ജൂൺ 16 ന് അന്തരിച്ചു. ഭാര്യ:ഷൈനി. മക്കൾ: നീലാഞ്ജന. മരണമടഞ്ഞ പ്രമുഖ മലയാള നിരൂപകൻ എ. സോമൻ സഹോദരനാണ്.
അവലംബം
വർഗ്ഗം:മലയാളനാടകകൃത്തുക്കൾ വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1969-ൽ ജനിച്ചവർ വർഗ്ഗം:2021-ൽ മരിച്ചവർ
ഒന്നാനാം കുന്നിൽ ഓരടിക്കുന്നിൽ
പ്രിയദർശൻ തിരക്കഥയെഴുതി സംവിധാനം ചെയ്ത 1985 ലെ ഇന്ത്യൻ മലയാളം ഭാഷാ സ്ക്രൂബോൾ കോമഡി ചിത്രമാണ് ഒന്നാനാം കുന്നിൽ ഓരടിക്കുന്നിൽ. മോഹൻലാൽ, ശങ്കർ, സുകുമാരി, പ്രേം പ്രകാശ്, ശങ്കരാടി സുകുമാരി എന്നിവരാണ്ചിത്രത്തിൽ ഈ ചിത്രത്തിലെ കഥാപാത്രങ്ങളായി അഭിനയിക്കുന്നത്. രഘു കുമാർ ഈ ചിത്രത്തിലെ ഗാനങ്ങൾക്ക് ഈണം നൽകി.
കഥാംശം
സമ്പന്ന കുടുംബങ്ങളിൽ നിന്നുള്ള തൊഴിലില്ലാത്ത റോഡരികിലെ റോമിയോകളാണ് നിതിൻ ( മോഹൻലാൽ ), ആനന്ദ് ( ശങ്കർ ). ഒരു ദിവസം ആനന്ദ് ശോഭയെ (പൂജ സക്സേന) കണ്ടുമുട്ടി അവളുമായി പ്രണയത്തിലാകുന്നു. എന്നിരുന്നാലും, താൻ പിതാവിന്റെ പഴയ സുഹൃത്തുക്കളുടെ മകളാണെന്ന് നിതിൻ മനസ്സിലാക്കുന്നു. ശോഭയെ സ്വാധീനിക്കാനുള്ള ശ്രമത്തിൽ ആനന്ദിന് സാരമായി പരിക്കേൽക്കുകയും അദ്ദേഹത്തിന്റെ കാൽ ഛേദിച്ചുകളയണമെന്നു ഡോക്ടർ നിർദ്ദേശിക്കുന്നു. മെച്ചപ്പെട്ട ചികിത്സാ പ്രക്രിയയിൽ, സഹോദരനും നിതിനും അദ്ദേഹത്തെ തമിഴ്‌നാട്ടിലെ ഒരു ആശുപത്രിയിലേക്ക് കൊണ്ടുപോകുന്നു, അവിടെ അദ്ദേഹത്തിന്റെ നില മെച്ചപ്പെടുന്നു.
ശോഭയ്ക്ക് കൈമാറണമെന്ന് ആവശ്യപ്പെട്ട് ആനന്ത് നിതിന് കത്തയക്കുന്നു. തന്റെ ദൈനംദിന നടത്തത്തിൽ ആനന്ദ് തന്റെ സഹോദരിയെ ഓർമ്മിപ്പിക്കുന്ന നിരപരാധിയായ മീനാക്ഷിയെ ( ലിസി ) കണ്ടുമുട്ടുന്നു. അവർ ശക്തമായ ഒരു ബന്ധം വളർത്തിയെടുക്കുന്നു, മീനാക്ഷി ഒരു ദിവസം തിരിച്ചെത്തുമെന്ന് അവൾ വിശ്വസിച്ചിരുന്ന തന്റെ നീണ്ട സഹോദരനായി അവനെ കാണാൻ തുടങ്ങുന്നു.
ഈ അവസ്ഥ മെച്ചപ്പെട്ടുതിരിച്ചെത്തികഴിഞ്ഞപ്പോൾ, ശോഭ നിതിനെ വിവാഹം കഴിച്ചതായി ആനന്ദ് അറിയുന്നു. ആനന്ദ് മെച്ചപ്പെടുന്നുണ്ടെന്ന വസ്തുത നിതിൻ ബുദ്ധിപൂർവ്വം മറച്ചുവെച്ചതായും ശോഭയ്ക്ക് ഒരിക്കലും കത്തുകൾ കൈമാറിയിട്ടില്ലെന്നും അദ്ദേഹം മനസ്സിലാക്കുന്നു. പകരം, ആനന്ദ് ഛേദിക്കപ്പെട്ടുവെന്നും ഒരിക്കലും മടങ്ങിവരില്ലെന്നും അയാൾ അവളെ വിശ്വസിപ്പിച്ചു. ശോഭ ഇപ്പോൾ തന്റെ ഭർത്താവിനോട് വിശ്വസ്തനാണ്, താൻ എപ്പോഴും വിശ്വസ്തയായ ഭാര്യയായിരിക്കുമെന്ന് ആനന്ദിനെ അറിയിക്കുന്നു. ആനന്ദ് നഗരം വിട്ട് മീനാക്ഷിയെ സഹോദരനായി കണ്ടുമുട്ടുന്നു.
ഗാനങ്ങൾ
ചുനക്കര രാമൻകുട്ടിയുടെ വരികൾക്കൊപ്പം രഘു കുമാറും സംഗീതം നൽകി.
ബാഹ്യ ലിങ്കുകൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
ഗിന ലോപ്പസ്
ഒരു ഫിലിപ്പിനോ പരിസ്ഥിതി പ്രവർത്തകയും മനുഷ്യസ്‌നേഹിയുമായിരുന്നു റെജീന പാസ് "ഗിന" ലാവോ ലോപ്പസ് (ഡിസംബർ 27, 1953 - ഓഗസ്റ്റ് 19, 2019). ഫിലിപ്പീൻസ് പരിസ്ഥിതി-പ്രകൃതിവിഭവ വകുപ്പിന്റെ (DENR) സെക്രട്ടറിയായി പ്രസിഡന്റ് റോഡ്രിഗോ ഡ്യുറ്റെർട്ടെയുടെ കീഴിൽ ഒരു ഇടക്കാല അടിസ്ഥാനത്തിൽ സേവനമനുഷ്ഠിച്ചു. മുമ്പ് തുടർച്ചയായ രണ്ട് ഭരണത്തിൻ കീഴിൽ പാസിഗ് നദി പുനരധിവാസ കമ്മീഷൻ ചെയർപേഴ്സണായിരുന്നു. ഒരു യോഗ മിഷനറിയും കോർപ്പറേറ്റ് സാമൂഹിക ഉത്തരവാദിത്തത്തിന്റെ തുടക്കക്കാരിയുമായിരുന്നു ലോപ്പസ്.
മുൻകാലജീവിതം
എബി‌എസ്-സി‌ബി‌എൻ ചെയർമാൻ എമെറിറ്റസ് യൂജെനിയോ ലോപ്പസ്, ജൂനിയർ, മനിലയിലെ കൊഞ്ചിറ്റ ലാവോ എന്നിവരുടെ മകളായിരുന്നു ഗിന. അവർക്ക് ആറ് സഹോദരങ്ങളും യുജെനിയോ ലോപ്പസ് മൂന്നാമന്റെ സഹോദരിയുമായിരുന്നു. ലോപ്പസ് ബോസ്റ്റണിലെ അസംപ്ഷൻ കോളേജിലേക്കും ന്യൂട്ടൺ കോളേജ് ഓഫ് സേക്രഡ് ഹാർട്ടിലേക്കും പോയി (പിന്നീട് ഇത് ബോസ്റ്റൺ കോളേജിലേക്ക് സംയോജിപ്പിച്ചു). അവർ ബിരുദം നേടിയിട്ടില്ലെങ്കിലും ലോപ്പസ് ഏഷ്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റിൽ നിന്ന് ഡവലപ്‌മെന്റ് മാനേജ്‌മെന്റിൽ ബിരുദാനന്തര ബിരുദം നേടി. അവർക്ക് റോബർട്ടോ, ബെന്യാമിൻ എന്നീ രണ്ട് ആൺമക്കളുണ്ടായിരുന്നു.
നാഗരിക പങ്കാളിത്തം
അമേരിക്കയിൽ പഠിച്ച ശേഷം ലോപ്പസ് മനിലയിലെ തന്റെ പൂർവിക ജീവിതം ഉപേക്ഷിച്ച് ഇരുപത് വർഷത്തോളം യോഗ മിഷനറിയായിത്തീർന്നു. പോർച്ചുഗൽ, ഇന്ത്യ, ആഫ്രിക്ക എന്നിവിടങ്ങളിൽ താമസിച്ചു. തന്റെ ഭാവി ഭർത്താവിനെ ആഫ്രിക്കയിൽ കണ്ടുമുട്ടി. അവർക്ക് രണ്ട് ആൺമക്കളുണ്ടായിരുന്നു. അവർ ആനന്ദ മാർഗ യോഗ മിഷനറിയായിത്തീർന്നു. യോഗ പഠിപ്പിക്കുകയും പ്രീ-പ്രൈമറി സ്കൂളുകളും കുട്ടികളുടെ വീടുകളും നിരാലംബരായവർക്കായി നടത്തുകയും ചെയ്തു. ‘മനുഷ്യരാശിക്കുള്ള സേവനം ദൈവസേവനമാണ്’ എന്ന മുദ്രാവാക്യത്താൽ നയിക്കപ്പെടുന്ന ആഫ്രിക്കയിലെ ചേരിപ്രദേശങ്ങളിലെ ജനങ്ങൾക്കിടയിൽ അവർ ജീവിച്ചു.
ഫിലിപ്പൈൻസിലേക്ക് മടങ്ങിയെത്തിയ അവർ പരിസ്ഥിതിക്കും ഫിലിപ്പിനോ സമൂഹങ്ങൾക്കുമായി കോർപ്പറേറ്റ് സാമൂഹിക ഉത്തരവാദിത്ത പരിപാടികൾ ആരംഭിച്ചു. അവർ എബിഎസ്-സിബിഎൻ ഫൗണ്ടേഷന്റെ മാനേജിംഗ് ഡയറക്ടറായി.
രോഗവും മരണവും
ലോപ്പസിന് മസ്തിഷ്ക അർബുദം കണ്ടെത്തി. 2019 ആഗസ്റ്റ് 19 ന് 65-ാം വയസ്സിൽ മകാറ്റി മെഡിക്കൽ സെന്ററിൽ രോഗവുമായി ബന്ധപ്പെട്ട ഒന്നിലധികം അവയവങ്ങളുടെ തകരാറുമൂലം അവർ മരിച്ചു.
പുറംകണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:2019-ൽ മരിച്ചവർ വർഗ്ഗം:ഫിലിപ്പിനോ പരിസ്ഥിതി പ്രവർത്തകർ
ബാരാഹ്മാസ
ഇന്ത്യൻ ഉപഭൂഖണ്ഡത്തിൽ പ്രചാരത്തിലുള്ള ഒരു കാവ്യാത്മക രീതിയായ ബാരാഹ്മാസ ( "പന്ത്രണ്ട് മാസം")  പ്രധാനമായും ഇന്ത്യൻ നാടോടി പാരമ്പര്യത്തിൽ നിന്ന് ഉത്ഭവിച്ചതാണ്. സാധാരണയായി ഇതിലെ പ്രമേയം കാലാനുസൃതവും അനുഷ്ഠാനപരവുമായ സംഭവങ്ങൾ കടന്നുപോകുന്നതിന്റെ പശ്ചാത്തലത്തിൽ കാമുകനേയോ ഭർത്താവിനേയോ ആകാംക്ഷയോടെ കാത്തിരിക്കുന്ന വിരഹിണിയായ ഒരു സ്ത്രീയുടെ വൈകാരികാവസ്ഥയെ  ചുറ്റിപ്പറ്റിയാണ്. മാസങ്ങളുടെ പുരോഗതി (ഹിന്ദു ചാന്ദ്ര കലണ്ടർ അനുസരിച്ച്) ഈ വിഭാഗത്തിന്റെ ഒരു അടിസ്ഥാന ഘടകമാണ്. എന്നാൽ മാസങ്ങളുടെ എണ്ണം ബാരഹ് (Hindi: बारह) അല്ലെങ്കിൽ "പന്ത്രണ്ട്" ആയിരിക്കണമെന്നില്ല. നാടോടി പാരമ്പര്യങ്ങളുടെ അതേ തലമുറയിൽ അറിയപ്പെടുന്ന ചൗമാസ, ഛൈമാസ, അഷ്ടമാസ (യഥാക്രമം നാല്, ആറ്, എട്ട് മാസത്തെ ചക്രങ്ങൾ) തുടങ്ങിയ സമാനമായ കാവ്യരൂപങ്ങളും നിലവിലുണ്ട്.
യഥാർത്ഥത്തിൽ ഒരു വാമൊഴി പാരമ്പര്യമാണെങ്കിലും, ബംഗാളി, ഗുജറാത്തി, ഹിന്ദി, രാജസ്ഥാനി, ബിഹാരി, പഞ്ചാബി മുതലായ പ്രധാന ആധുനിക ഇന്തോ-ആര്യൻ ഭാഷകളിലുടനീളം നിരവധി ഇന്ത്യൻ കവികളുടെ നീളമേറിയ കവിതകൾ, ഇതിഹാസങ്ങൾ, ആഖ്യാനങ്ങൾ എന്നിവയിൽ ഈ വിഭാഗം ഉൾപ്പെടുത്തിയിട്ടുണ്ട്. ആദിവാസി ജനതയുടെ നാടോടി കവിതകളിലും ഇത് കാണാം.
ഉത്ഭവം
പന്ത്രണ്ട്" എന്നർത്ഥം വരുന്ന "ബാരഹ്"  മാസം എന്നർത്ഥം വരുന്ന "മാസ്"  എന്നീ  ഹിന്ദി പദങ്ങൾ ചേർന്നാണ്  ബാരാഹ്മാസ എന്ന വാക്ക് ഉത്ഭവിച്ചത്. ബംഗാളിയിലെ ബാറോമാസി പോലെ മറ്റ് ഭാഷകളിലും സമാനപദങ്ങൾ പ്രചാരത്തിലുണ്ട്.
സാഹിത്യം
ബാരാഹ്മാസ, ഷട്ഋതു (‘ആറ് സീസണുകൾ’)വിഭാഗത്തിലും അവധി ഭാഷയിലെ പ്രേമാഖ്യാനാസ്(‘റൊമാൻസ്’), നൽഹ കവിയുടെ '' ബിസാൽദേവ്-റാസ് പോലുള്ള രാജസ്ഥാനി റസൗസുകൾ ('ബല്ലാഡുകൾ'), അതുപോലെ പ്രശസ്ത ബ്രജ് ഭാഷാ കവി കേശാവദാസിന്റെ കൃതികളിലും ഉൾപ്പെടുത്തിയിട്ടുണ്ട്. പ്രധാനമായും രാമ-കൃഷ്ണാരാധനയെ ചുറ്റിപ്പറ്റിയുള്ള തുളസിദാസ്, സുർദാസ് എന്നിവരുടെ കവിതകളിലും ഭക്തിനിർഭരമായ ബാരാഹ്മാസ കണ്ടെത്തിയിട്ടുണ്ട്. ''
ബംഗാളിയിൽ, മംഗൽ-കാവ്യ എന്നറിയപ്പെടുന്ന ഭക്തിസാഹിത്യത്തിൽ ബാറോമാസിസ് ഉൾപ്പെടുത്തിയിരുന്നു. ചന്ദ്രാവതിയുടെ ഹിന്ദു ഇതിഹാസമായ രാമായണത്തിന്റെ അനുരൂപീകരണത്തിൽ ഒരു വർഷം മുഴുവൻ രാമനുമായുള്ള അനുഭവങ്ങൾ സീത ഓർമ്മിക്കുന്നു.
പേർഷ്യൻ
പേർഷ്യൻ ഭാഷയിലെ ആദ്യത്തേതും ഏകവുമായ സാഹിത്യ ബരാഹ്മസ രചിച്ചത് സദ്-ഇ-സൽമാൻ ആണ്. ലാഹോറിൽ താമസിച്ചിരുന്ന കവി, ഇന്ത്യൻ നാടോടി കൺവെൻഷനുകളാൽ സ്വാധീനിക്കപ്പെട്ടിരിക്കാം. എന്നാൽ അതിന്റെ പ്രമേയം ഒരു സ്ത്രീയുടെ വാഞ്‌ഛയോ കാമുകന്മാരുടെ കൂട്ടായ്മയോ അല്ല, ഇറാനിയൻ മാസമായ പർവാർഡിനിൽ നിന്നാണ് ഇത് ആരംഭിക്കുന്നത്
ഗുജറാത്തി
പത്തൊൻപതാം നൂറ്റാണ്ടിന്റെ തുടക്കത്തിൽ ഗുജറാത്തിലെ കവി-സന്യാസി ബ്രഹ്മാനന്ദ് ബാരഹമാസിനെ പുനർനിർമ്മിക്കുകയും സ്വാമിനാരായണ സമ്പ്രദായത്തിന്റെ ദൈവശാസ്ത്രം ഉൾപ്പെടുത്തുകയും ചെയ്തു. അദ്ദേഹത്തിന്റെ രചനകൾ വലിയ കൃഷ്ണ-ഭക്തി കവിതകൾക്ക് കീഴിലാണ്.
അവലംബം
വർഗ്ഗം:നാടോടി സംസ്കാരം
Louis Jean Pierre Vieillot
ഫ്രഞ്ചുകാരനായ ഒരു പക്ഷിശാസ്ത്രജ്ഞനായിരുന്നു Louis Pierre Vieillot (മെയ് 10, 1748, Yvetot – ആഗസ്ത് 24, 1830, Sotteville-lès-Rouen). അദ്ദേഹം തന്നെ വെസ്റ്റ് ഇൻഡീസിൽ നിന്നും വടക്കേ അമേരിക്കയിൽ നിന്നും ശേഖരിച്ചവ ഉൾപ്പെടെ പല പക്ഷികൾക്കും ലിനസിന്റെ രീതിയിൽ നാമകരണവും വിശദീകരണവും നൽകിയ ആദ്യശാസ്ത്രകാരന്മാരിൽ ഒരാളാണ് ഇദ്ദേഹം. അദ്ദേഹം നാമകരണാം ചെയ്ത 26 ജനുസെങ്കിലും ഇന്നും ഉപയോഗത്തിലുണ്ട്. He was among the first ornithologists to study changes in plumage and one of the first to study live birds.
ജീവചരിത്രം
Vieillot is commemorated in the binomials of a number of birds, such as Lybius vieilloti (Vieillot's barbet) and Saurothera vieilloti (the Puerto Rican lizard-cuckoo).
പുറത്തേക്കുള്ള കണ്ണികൾ
വർഗ്ഗം:1748-ൽ ജനിച്ചവർ വർഗ്ഗം:1830-ൽ മരിച്ചവർ വർഗ്ഗം:ഫ്രഞ്ച് വർഗ്ഗീകരണജ്ഞർ വർഗ്ഗം:ഫ്രഞ്ച് ജന്തുശാസ്ത്രജ്ഞർ
ചെറുതേൾക്കട
വരണ്ട ഇലപൊഴിയുംകാടുകളിലും സമതലങ്ങളിലും എല്ലാം കാണപ്പെടുന്ന ഒരു ചെറിയ കുറ്റിച്ചെടിയാണ് ചെറുതേൾക്കട. . കേരളത്തിൽ എല്ലായിടത്തും കാണാറുണ്ട്.
ടാക്സോഡോണ്ട
ലാമെല്ലിബ്രാങ്കിയ ഉപവർഗത്തിൽപ്പെടുന്ന ഇരട്ടക്കവച (Bivalves) ജന്തുവിഭാഗത്തിലെ ഒരു ഗോത്രമാണ് ടാക്സോഡോണ്ട. കവചങ്ങളുടെ വിജാഗിരി പോലുള്ള ദന്തവിന്യാസത്തിൽ സമാനരൂപത്തിലുള്ള അനേകം ദന്തങ്ങളും ദരങ്ങളും (teeth and sockets) ഏകാന്തരരീതിയിൽ ക്രമീകരിച്ചിരിക്കുന്ന അനുക്രമം ഇവയുടെ സവിശേഷതയാണ്. പെട്ടിയുടെ ആകൃതിയിൽ ഇരട്ടത്തോടുള്ള കക്കാപ്രാണികളായ ആർക്ക (Arca), ബാർബഷ്യ (Barbatia) അനാഡറ (Anadara) എന്നിവയാണ് ഈ ഗോത്രത്തിലെ പ്രധാന ജീനസ്സുകൾ. ഇവയെല്ലാം പരുക്കനോ മെടഞ്ഞതു പോലുള്ളതോ ആയ കട്ടികൂടിയ പരികവചങ്ങളുള്ളവയാണ്. ഇവയുടെ തോടിൽ ഗോളാകാരത്തിലുള്ള ആരീയ പർശുകങ്ങൾ (radial ribs) കാണപ്പെടുന്നു. ടാക്സോഡോണ്ടകളുടെ ഫിലിബ്രാങ്ക് (filibranch) ഇനം ഗില്ലുകൾ അധിവികസിതങ്ങളാണ്. ഇവ ആഹാരപദാർഥങ്ങൾ അരിച്ചെടുക്കാനുള്ള അവയവങ്ങളുടെ ഇരട്ടസ്തരങ്ങളായി രൂപാന്തരപ്പെട്ടിരിക്കുന്നു. ഓഷ്ഠ സ്പർശകങ്ങൾ (labial palps) സങ്കീർണ തരംതിരിക്കൽ പ്രതലങ്ങളായിട്ടാണ് വർത്തിക്കുന്നത്.
ടാക്സോഡോണ്ടകൾക്ക് മെറ്റിലേസിയേ വർഗത്തിൽപ്പെട്ട യഥാർഥ സമുദ്രമസലുകൾ അഥവാ പച്ചച്ചിപ്പികളോട് വളരെ അകന്ന ബന്ധമേയുള്ളു. പച്ചച്ചിപ്പികളെപ്പോലെ ടാക്സോഡോണ്ടകളും സമുദ്രവാസികളാണ്. ഇവയുടെ പരസ്പരബന്ധവും പരക്കെ അംഗീകരിക്കപ്പെട്ടിരിക്കുന്നു. ഗില്ലുകളിലെ സീലിയാ വിന്യാസത്തിലും ചിപ്പിയെ ബാഹ്യവസ്തുക്കളുമായി ബന്ധിപ്പിക്കുന്ന ഗുച്ഛഘടനയിലും ഇത് ഏറെ പ്രകടമാണ്. കവചങ്ങളെ ബന്ധിപ്പിക്കുന്ന ദന്തവിന്യാസത്തിലും മറ്റു ചില ഘടനാ സവിശേഷതകളിലും ഇവയ്ക്ക് പ്രോട്ടോബ്രാങ്ക് ഇരട്ടച്ചിപ്പികളുമായി സമാനതകൾ കാണുന്നുണ്ട്. ഇക്കാരണത്താൽ മുൻകാലങ്ങളിൽ ടാക്സോഡോണ്ടകളെ പ്രോട്ടോബ്രാങ്കുകളുമായി ചേർത്താണ് വർഗീകരിച്ചിരുന്നത്. എന്നാൽ ഇത്തരം സമാനതകൾ തികച്ചും ബാഹ്യം മാത്രമാണെന്നാണ് വിദഗ്ദ്ധാഭിപ്രായം. യഥാർഥ ലാമെല്ലിബ്രാങ്ക് ഉപവർഗത്തിലെ വേണ്ടത്ര പ്രത്യേകതകൾ ഉള്ള ഒരു ഗോത്രം ആയി ഇപ്പോൾ ടാക്സോഡോണ്ടകളെ വർഗീകരിച്ചിരിക്കുന്നത് ഇക്കാരണത്താലാണ്.
പുറംകണ്ണികൾ
വർഗ്ഗം:ജലജീവികൾ വർഗ്ഗം:ജന്തുകുടുംബങ്ങൾ
മൻഫൂഹ
ലഘുചിത്രം| റിയാദ് സിറ്റിയിലെ മൻ‌ഫുഹ മധ്യ സൗദി അറേബ്യയിലെ നെജ്ഡ് പ്രദേശത്തെ ഒരു പുരാതന ഗ്രാമമായിരുന്നു മൻഫൂഹ (منفوحة). വാദി ഹനീഫ എന്ന ഇടുങ്ങിയ താഴ്‌വരയുടെ ഒരു വശത്ത് നിലകൊള്ളുന്ന ഈ ഗ്രാമം ഇരുപതാം നൂറ്റാണ്ടിന്റെ മധ്യം വരെയും റിയാദിന്റെ (അന്ന് ഹജർ എന്നറിയപ്പെട്ടിരുന്നു) ഇരട്ടഗ്രാമമായി പരിഗണിക്കപ്പെട്ടിരുന്നു.
യോഗവാസിഷ്ഠം
ആദികവിയായ വാല്മീകിയുടെതാണ്, ഈ കൃതി എന്ന് വിശ്വസിക്കപ്പെടുന്നു. യുവാവായ ശ്രീരാമനും മഹർഷിയായ വസിഷ്ഠനും തമ്മിലുള്ള സംസാരമായാണത്രെ അദ്ധ്യാത്മികവിഷയം ചർച്ച ചെയ്യപ്പെടുന്നത്
അവലംബം
വർഗ്ഗം:കവികൾ വർഗ്ഗം:സംസ്കൃത ഗ്രന്ഥങ്ങൾ വർഗ്ഗം:വാല്മീകി വർഗ്ഗം:വേദാന്തം
മുളവന മഹാദേവർ ക്ഷേത്രം
ലഘുചിത്രം കൊല്ലം താലൂക്കിലെ മുളവന ഗ്രാമത്തിലെ മുളവന ചെറിയിലെ മുളവന മഹാദേവർ ദേവസ്വം ശ്രീ മഹാദേവർ ക്ഷേത്രം പുരാതനമായ ഒരു ക്ഷേത്രമാണ്. അത് ഈ സ്ഥലത്ത് മഹത്ത്വവും പ്രശസ്തിയും നേടി. മുളവന ഗ്രാമത്തിലെയും സമീപ പ്രദേശങ്ങളിലെയും ജനങ്ങളുടെ പ്രധാന ആരാധനാലയമാണ് ഈ ക്ഷേത്രം. ക്ഷേത്രം പൊതു ആരാധനാലയമാണ്. ആളുകൾക്ക് ക്ഷേത്രത്തിൽ പ്രവേശിക്കാനും ശരിയായ രീതിയിൽ ആരാധന നടത്താനും അവകാശമുണ്ട്. ക്ഷേത്രത്തിന്റെ കാര്യങ്ങളും അതുമായി ബന്ധപ്പെട്ട സ്വത്തുക്കളും കൈകാര്യം ചെയ്യുന്നതിനുള്ള പാരമ്പര്യ ഊരാഴ്മ അവകാശം കടലായിൽ മനയ്ക്ക് ഉണ്ടായിരുന്നു.
'കുംഭം' (ഫെബ്രുവരി / മാർച്ച്) മാസത്തിലാണ് മഹാശിവരാത്രി ഉത്സവം. മുളവാനയിലെയും സമീപ ഗ്രാമങ്ങളിലെയും ആളുകൾക്ക് ശിവരാത്രി ദിനം വളരെ പ്രത്യേകമാണ്. ജാതിയുടെയും മതത്തിന്റെയും അതിരുകളില്ലാതെയാണ് ഈ ഉത്സവം ആഘോഷിക്കുന്നത്.
മഹാദേവനോടൊപ്പം 'പ്രതിഷ്ഠ'യിൽ ശാസ്താവ്, ഗണപതി ദേവി, യക്ഷിഅമ്മ, ദേവി നാഗരാജാവ് എന്നിവരുണ്ട്.
രാവിലെ 5 മുതൽ 9 വരെയും വൈകുന്നേരം 5 മുതൽ രാത്രി 8 വരെയും ക്ഷേത്രം ഭക്തർക്കായി തുറക്കും
പരാമർശങ്ങൾ
വർഗ്ഗം:ശിവക്ഷേത്രങ്ങൾ വർഗ്ഗം:കൊല്ലം ജില്ലയിലെ ക്ഷേത്രങ്ങൾ
കാസവരി
ന്യൂ ഗിനിയയിലും തൊട്ടടുത്ത ദ്വീപുകളിലും വടക്കുകിഴക്കൻ ആസ്ത്രേലിയയിലും കാണപ്പെടുന്ന പറക്കാനാകാത്ത ഒരു കൂറ്റൻ പക്ഷിയാണ് കാസ്സോവാരി. കൊടുങ്കാടുകളിൽ ഒളിച്ചു കഴിയുന്ന പക്ഷികളാണ് ഇവ. ഇവ തീറ്റ തേടുന്നതും കൂടു കുട്ടുന്നതുമൊക്കെ കാട്ടിനകത്തുതന്നെയാണ്. ഈ പക്ഷികൾക്ക് ഒന്നര മീറ്ററാണ് ഉയരം. കാലുകളിൽ നല്ല മൂർച്ചയുള്ള നഖങ്ങൾ ഇവയ്ക്കുണ്ട്. ശത്രുക്കളെ ഉപദ്രവിക്കാൻ ആ കാലുകൾ ഇവ വിദഗ്ദ്ധമായി ഉപയോഗിക്കുകയും ചെയ്യും. തലയിൽ ഹെൽമറ്റ് പോലെയുള്ള ഭാഗം കാസവരിക്കു കൂടുതൽ ഭംഗി നൽകുന്നു. പറക്കാനാകില്ലെങ്കിലും ഇവക്ക് നന്നായി നീന്താൻ സാധിക്കും ജീവിച്ചിരിക്കുന്നപക്ഷികളിൽ ഒട്ടകപ്പക്ഷിയും ഇമുവും കഴിഞ്ഞാൽ എറ്റവും വലിയ പക്ഷിയാണ് ഇത്. മലയാളത്തിൽ ഇതിനെ തീവിഴുങ്ങിപ്പക്ഷി എന്നു പറയാറുണ്ട്. പൊതുവേ ലജ്ജാശീലരാണെങ്കിലും അപായശങ്കയോ മറ്റോ ഉണ്ടായാൽ ഇവ മനുഷ്യരെപ്പോലും ബലിഷ്ഠമായ നഖങ്ങളുള്ള കാലുകൊണ്ട് തൊഴിക്കുകയും മരണകാരകം വരെയാകാവുന്ന പരിക്കുകൾ ഏല്പിക്കുകയും ചെയ്യാറുണ്ട്.
തെക്കൻ കാസ്സോവാരി, വടക്കൻ കാസ്സോവാരി, മുണ്ടൻ കാസ്സോവാരി എന്നിങ്ങനെ മൂന്ന് വ്യത്യസ്ത ഇനം കാസവരികളെ ഓസ്ത്രേലിയയിൽ കണ്ടു വരുന്നു. ഇവ മൂന്നു തരത്തിലുണ്ട്. ഇതിൽ തെക്കൻ കാസ്സോവാരിക്കാണ് വലിപ്പം കൂടുതൽ. 1.8 മീറ്റർ ഉയരവും 58 കിലോഗ്രാം വരെ ഭാരവും ഇവക്കുണ്ടാകും. ഇവയുടെ കാലിൽ മൂന്നു വിരലുകളും അവയിൽ ബലവും മൂർച്ചയുമുള്ള നഖങ്ങളുമുണ്ട്. നടുവിരലിലെ കഠാരപോലെയുള്ള നഖത്തിന് 12.5 സെ.മീ വരെ നീളമുണ്ടാകും. ഇതാണ് ഈ പക്ഷിയുടെ പ്രധാന ആയുധം. മണിക്കൂറിൽ 50 കി.മീ. വരെ വേഗതയിൽ ഇടതിങ്ങിയ കാടുകളിൽക്കൂടി ഓടാൻ കഴിയുന്ന ഇവക്ക് കടലിൽപ്പോലും നീന്താനും കഴിയും.
ഇലകളും പഴങ്ങളും പ്രാണികളുമാണ് കാസവരികളുടെ പ്രധാന ആഹാരം. തറയിൽ ചെറിയ കുഴികുഴിച്ച് ഇലകൾ കൊണ്ട് നിറച്ച കൂട്ടിലാണ് പെൺകാസവരികൾ മുട്ടയിടുന്നത്. തിളങ്ങുന്ന പച്ച നിറത്തിലുള്ള ആറു മുട്ടകൾ ഒരു പ്രാവശ്യം അവ ഇടും. സാമാന്യം വലിപ്പമുള്ള മുട്ടകൾക്ക് പതിമൂന്ന് സെന്റീമീറ്റർ വരെ നീളംകാണപ്പെറ്റൂന്നു. ഇക്കൂട്ടറിൽ അടയിരിക്കുന്ന ജോലി ആണ കൂട്ടരാണ് ചെയ്യുന്നത്. അമ്പത് ദിവസം വരെ ഇവ അടയിരിക്കും. മുട്ട വിരിഞ്ഞ് വരുന്ന കുഞ്ഞുങ്ങൾക്ക് നല്ല തവിട്ട് നിറമായിരിക്കും. ഒരു വർഷമെടുക്കും പ്രായപൂർത്തിയാകാൻ. അത്രയും കാലം അവ മാതാപിതാക്കളെ ചുറ്റിപ്പറ്റികഴിയുന്നു. ജനിക്കുമ്പോൾ കാണപ്പെടുന്ന തവിട്ട് നിറം ക്രമേണ ഇല്ലാതാകും. വളർച്ച പൂർത്തിയാകുമ്പോൾ അവ അച്ഛനമ്മമാരെപ്പോലെ നല്ല കറുപ്പ് നിറമാകും.
തലയ്ക്കും കഴുത്തിനും നീലനിറമ കാണപ്പെടുന്ന കാസവരികൾക്ക് കഴുത്തിൽ ചുവപ്പ് നിറമുള്ള രണ്ട് സ്റ്റൈലൻ ആടകളും ഉണ്ട്. മഴക്കാടുകളിലാണ് ഇവയെ കണ്ടുവരുന്നത്. പൊതുവേ ഒറ്റയ്ക്ക് നടക്കാൻ ഇഷ്ടപ്പെടുന്നവരാണ് കാസവരികൾ. ഭയമോ അത്ഭുതമോ ഒക്കെ വരുന്ന അവസത്തിൽ ഈ പക്ഷിയുടെ കഴുത്തിന്റെയും ആടകളുടേയും നിറം കൂടുമെന്നാണ് വിദഗ്ദ്ധർ പറയുന്നത്.
ജാനറ്റ് എയ്റ്റ്‌കെൻ
ജാനറ്റ് കെർ എയ്റ്റ്‌കെൻ CBE MD FRCP (ജീവിതകാലം: 1886 - 11 ഏപ്രിൽ 1982) ബാല സന്ധിവാത രോഗത്തിലെ ഒരു വിദഗ്‌ദ്ധയും 1940 മുതൽ 1942 വരെയുള്ള കാലത്ത് മെഡിക്കൽ വിമൻസ് ഫെഡറേഷന്റെ പ്രസിഡന്റുമായിരുന്നു. ലണ്ടനിലെ എലിസബത്ത് ഗാരറ്റ് ആൻഡേഴ്സൺ ഹോസ്പിറ്റലിലെ കൺസൾട്ടന്റ് ഫിസിഷ്യനുംകൂടിയായിരുന്നു അവർ.
ആദ്യകാലവും വിദ്യാഭ്യാസവും
അർജന്റീനയിലെ ബ്യൂണസ് ഐറിസിലാണ് ജാനറ്റ് എയ്റ്റ്‌കെൻ ജനിച്ചത്. സെന്റ് ആൻഡ്രൂസിലെ സെന്റ് ലിയോനാർഡ്സ് വിദ്യാലയത്തിൽ പഠനം നടത്തിയ അവർ ആദ്യം സംഗീതം പഠിക്കാനാണ് ഉദ്ദേശിച്ചിരുന്നത്. പിയാനോ പഠിച്ചുകൊണ്ട് സംഗീതത്തിൽ LRAM (ലൈസൻഷ്യേറ്റ് ഓഫ് റോയൽ അക്കാദമി ഓഫ് മ്യൂസിക്)  ഡിപ്ലോമ എടുത്ത അവർക്ക്, 1912-ൽ മാഞ്ചസ്റ്റർ സ്കൂൾ ഓഫ് മ്യൂസിക്കിൽ നിന്ന് ആലാപനത്തിന് സ്വർണ്ണ മെഡൽ ലഭിച്ചിരുന്നു.
ഒന്നാം ലോകമഹായുദ്ധം പൊട്ടിപ്പുറപ്പെട്ടതോടെ, പരിക്കേറ്റ സൈനികരെ സഹായിക്കുന്നതിനായി എയ്റ്റ്‌കെൻ ഉഴിച്ചിൽ പരിശീലിക്കുകയും കൂടാതെ ഇൻകോർപ്പറേറ്റഡ് സൊസൈറ്റി ഓഫ് മസ്സേഴ്‌സിൽ നിന്ന് യോഗ്യത നേടുകയും ചെയ്തു. ഇത് വൈദ്യശാസ്ത്രത്തോട് താൽപര്യമുണ്ടാക്കിയതോടെ തുടർന്ന് അവർ ലണ്ടൻ സ്‌കൂൾ ഓഫ് മെഡിസിൻ ഫോർ വുമണിൽ ചേർന്നു. 1922-ൽ അവിടെനിന്ന് ബിരുദം നേടി. 1924-ൽ അവൾ ഒരു മെഡിക്കൽ ഡോക്ടറായി യോഗ്യത നേടിയതിനേത്തുടർന്ന് 1926-ൽ യുണൈറ്റഡ് കിംഗ്ഡത്തിലെ റോയൽ കോളേജ് ഓഫ് ഫിസിഷ്യൻസിൽ അംഗത്വം നേടി.
കരിയർ
എലിസബത്ത് ഗാരറ്റ് ആൻഡേഴ്സൺ ആശുപത്രിയിൽ ഹൗസ് ഫിസിഷ്യനായും ക്ലിനിക്കൽ അസിസ്റ്റന്റായും ആയിറ്റ്കെൻ തന്റെ വൈദ്യശാസ്ത്ര ജീവിതം ആരംഭിച്ചു. അവൾ 1929-ൽ കൺസൾട്ടന്റ് പദവിയിലേക്ക് ഉയർന്ന അവർ താമസിയാതെ കുട്ടികൾക്കുള്ള കെൻസിംഗ്ടൺ സൂപ്പർവൈസറി റുമാറ്റിക് ക്ലിനിക്കിന്റെ ചുമതലയുള്ള വൈദ്യനായി നിയമിക്കപ്പെട്ടു. ജുവനൈൽ ഇഡിയൊപാത്തിക് ആർത്രൈറ്റിസ് മേഖല കേന്ദീകരിച്ചായിരന്നു അവളുടെ ഗവേഷണം.
1930-കളിൽ എയ്റ്റ്‌കെൻ റോയൽ ഫ്രീ ഹോസ്പിറ്റൽ സ്കൂൾ ഓഫ് മെഡിസിനിലെ വൈസ് ഡീനായിരുന്നതോടൊപ്പം ആശുപത്രികളുടെയും സെൻട്രൽ ഹെൽത്ത് സർവീസസ് കൗൺസിലിന്റെയും ബ്രിട്ടീഷ് മെഡിക്കൽ അസോസിയേഷന്റെയും കമ്മിറ്റികളിലും സേവനമനുഷ്ഠിച്ചു.
ബുദ്ധിമുട്ടുനിറഞ്ഞ യുദ്ധകാലത്ത് 1940-ൽ എയ്റ്റ്കെൻ മെഡിക്കൽ വിമൻസ് ഫെഡറേഷന്റെ പ്രസിഡന്റായി നിയമിതയായി. പിന്നീട് അവൾ സംഘടനയുടെ ഓണററി സെക്രട്ടറിയായിത്തീരുകയും അവളുടെ ഭവനം  ഓഫീസായി ഉപയോഗിക്കുകയും ചെയ്തു. എയ്റ്റ്‌കെൻ 1943-ൽ അവൾ FRCP നേടി. 1949-ൽ, NHS-ന്റെ മെഡിക്കൽ ഉപദേശക സമിതിയിലേയ്ക്ക് അവളെ നിയമിച്ചു.
അവലംബം
വർഗ്ഗം:1886-ൽ ജനിച്ചവർ വർഗ്ഗം:1982-ൽ മരിച്ചവർ
സിദ്ധാർത്ഥ മെഡിക്കൽ കോളേജ്
ആന്ധ്രാപ്രദേശിലെ വിജയവാഡയിലെ ഒരു മെഡിക്കൽ സ്കൂളാണ് സിദ്ധാർത്ഥ മെഡിക്കൽ കോളേജ്. ഇത് ആന്ധ്രാപ്രദേശിൽ ബിരുദ, ബിരുദാനന്തര മെഡിക്കൽ വിദ്യാഭ്യാസം നൽകുന്നു. ആന്ധ്രാപ്രദേശിലെ വിജയവാഡയിലെ ഗോണഡാലിലാണ് ഇത് സ്ഥിതിചെയ്യുന്നത്.
ചരിത്രം
സിദ്ധാർത്ഥ മെഡിക്കൽ കോളേജ് വിജയവാഡ സിദ്ധാർത്ഥ അക്കാദമി ഓഫ് ജനറൽ ആൻഡ് ടെക്നിക്കൽ എഡ്യൂക്കേഷൻ ആയി 1980 നവംബർ 10 ന് സ്ഥാപിക്കുകയും 100 വിദ്യാർത്ഥികളുടെ വാർഷിക പ്രവേശനത്തോടെ ആരംഭിക്കുകയും ചെയ്തു. ആന്ധ്ര മുഖ്യമന്ത്രി പരേതനായ ശ്രീ. ടി. അഞ്ജയ്യ 1981 മാർച്ച് 13 ന് കോളേജ് ഉദ്ഘാടനം ചെയ്തു. യഥാക്രമമായ സെഷൻ 1981 മാർച്ച് 16 മുതൽ ആരംഭിച്ചു.
57 ഏക്കർ വിസ്തൃതിയിൽ 1,48,000 ചതുരശ്രയടി വിസ്തീർണ്ണമുള്ള ഒരു കെട്ടിട സമുച്ചയം 1985 നവംബറിൽ സിദ്ധാർത്ഥ മെഡിക്കൽ കോളേജിനായി പൂർത്തിയായി. 1985 നവംബർ 7 ന് കോളേജ് ഈ പുതിയ സ്ഥലത്തേക്ക് മാറ്റി.
1986 നവംബർ 1 ന് എ. പി. ഹെൽത്ത് സയൻസസ് യൂണിവേഴ്സിറ്റി വിജയവാഡയിൽ ആന്ധ്ര സർക്കാർ സ്ഥാപിച്ചു. സിദ്ധാർത്ഥ മെഡിക്കൽ കോളേജ് 1986 ഡിസംബർ 21 ന് സിദ്ധാർത്ഥ അക്കാദമി ഓഫ് ജനറൽ & ടെക്നിക്കൽ എഡ്യൂക്കേഷന് എപി യൂണിവേഴ്സിറ്റി ഓഫ് ഹെൽത്ത് സയൻസസ് കൈമാറി. എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസിൽ നിന്ന് 2000 ഡിസംബർ 21 ന് കോളേജ് ആന്ധ്രാപ്രദേശ് സർക്കാർ നിരസിച്ചു. ഈ കോളേജിനെ മെഡിക്കൽ വിദ്യാഭ്യാസ ഡയറക്ടറുടെ ഭരണപരമായ നിയന്ത്രണത്തിലാക്കി. മെഡിക്കൽ കൗൺസിൽ ഓഫ് ഇന്ത്യയുടെ അഭിപ്രായത്തിൽ എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസുമായി വീണ്ടും കൂട്ടിച്ചേർത്തു.
പുറംകണ്ണികൾ
വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
കാനോൻ നിയമം
കത്തോലിക്ക സഭ, പൗരസ്ത്യ ഓർത്തഡോക്സ് സഭ, ഓറിയന്റൽ ഓർത്തഡോക്സ് സഭ, ആംഗ്ലിക്കൻ സഭ എന്നീ ക്രൈസ്തവസഭകളിലെ നിയമമാണ് അഥവാ കാനോനിക നിയമം.
'''വർഗ്ഗം:ക്രൈസ്തവനിയമങ്ങൾ വർഗ്ഗം:കാനോനികനിയമം'''
ഭവാൻഗഡ് കോട്ട
മഹാരാഷ്ട്രയിലെ പാൽഘർ ജില്ലയിലെ കെൽവെ ഗ്രാമത്തിൽ നിന്ന് 3 കിലോമീറ്റർ അകലെ സ്ഥിതി ചെയ്യുന്ന കോട്ടയാണ് ഭവാൻഗഡ് കോട്ട (മറാത്തി: भवानगड किल्ला). ഇന്ന് ഈ കോട്ട വളരെ തകർന്ന നിലയിലാണ്. മറാഠാ സൈന്യം വസായ് കോട്ട പിടിച്ചെടുക്കുന്നതിനാണ് ഈ കോട്ട പണിതത്.
ചരിത്രം
പോർച്ചുഗീസുകാർ നടത്തിയ അതിക്രമങ്ങൾക്കെതിരെ മറാഠാ സൈന്യത്തെ സജ്ജമാക്കുന്നതിന്റെ ഭാഗമായി ചിമാജി അപ്പയാണ് ഈ കോട്ട പണിതത്. 2000 തൊഴിലാളികളുടെ സഹായത്തോടെ 1737-ലായിരുന്നു ഈ കോട്ടയുടെ നിർമ്മാണം. വളരെ വേഗത്തിൽ പണി തീർക്കേണ്ടിയിരുന്നതു കൊണ്ട് പലയിടത്തും ചുണ്ണാമ്പുകല്ല് തീരെ ഉപയോഗിക്കാതെ തന്നെ പുറം മതിലുകൾ, പടികൾ, പാരപ്പറ്റുകൾ, കൊത്തളങ്ങൾ തുടങ്ങിയവ നിർമ്മിച്ചു. വസായ് കോട്ട പിടിച്ചടക്കിയ യുദ്ധത്തിൽ ഈ കോട്ടയ്ക്ക് ഒരു പ്രധാന പങ്കുണ്ട്. ഈ കോട്ട 1818 ൽ ബ്രിട്ടീഷുകാർ പിടിച്ചെടുത്തു.